Dah labur $100k, Pemain Diablo Immortal terus tidak boleh akses acara PvP!

Diablo Immortal baru sahaja dilancarkan pada awal bulan Jun yang lalu, dan telah memasuki pasaran Asia bulan lepas. Ia juga antara game yang boleh dikatakan bergantung banyak pada mikro transaksinya. Baru-baru ini, seorang pemain Diablo Immortal telah melabur lebih $100k (anggaran RM 445k) dalam game tersebut untuk mencipta watak paling kuat untuk mengalahkan lawannya dalam PvP. Tetapi lain pula yang berlaku selepas itu. Jom kami ceritakan dengan lebih lanjut.

Youtuber jtisallbusiness telah menggunakan $100k untuk menaikkan watak Barbarian, antara class paling kuat dalam Diablo Immortal. Segala wang itu digunakan untuk memenangi dalam PvP. Malang sekali setelah berlabur begitu banyak wang, dia tidak dapat seorang pun pihak lawan semasa matchmaking. Pemain Diablo Immortal itu juga berkata bahawa dia telah mencuba sekitar 48 sehingga 72 jam untuk mendapatkan seorang lawan. Sedih pula dengar ceritanya.

Sudahlah banyak wang dibelanjakan, tetapi tidak dapat pula untuk bermain acara yang sedang berlangsung. Kalau anda ingin tahu, acara PvP Rite of Exile merupakan acara yang memerlukan clan untuk melindungi status Immortal sepanjang acara. Dengan pemain tersebut tidak boleh sertai acara itu, clan-nya mungkin dalam masalah semasa acara berlangsung. Harap-harap dia bolehlah sertai acara ini nanti sebelum ia tamat.

Masalah juga kalau game sekat kita daripada bermain dalam talian. Lagi-lagi kalau ada acara yang memberikan ganjaran lumayan. Diablo Immortal pula mempunyai sistem monetization yang agak agresif. Jadi memang tidak pelik mengapa ramai yang sanggup melabur sehingga beratus ribu untuk naikkan level dengan lebih cepat. Tetapi kalau sudah melabur banyak tidak dapat main pun masalah juga. Sabar sahajalah.
Apa pendapat anda tentangnya? Boleh kongsikannya di ruang komen. Untuk mendapatkan liputan lain mengenai Diablo Immortal daripada kami, sila klik pautan ini.
 Muat turun di sini

Diablo ImmortalPublisher: Blizzard EntertainmentDeveloper: Blizzard EntertainmentRelease Date TBCAndroid, iOS
Diablo Immortal adalah permainan ARPG hack dan slash dalam siri Diablo yang direka untuk online multiplayer pada peranti mudah alih. Dikembangkan oleh Blizzard dan NetEase, permainan ini diumumkan pada akhir 2018 dan akan dilancarkan di Android dan iOS.

Jangan lupa untuk ikuti kami di TikTok!
  @gamersantaimy
Tags: diablo immortal


Black Clover: Latar belakang Kapten Yami didedahkan, ternyata dia seperti Itachi [SPOILER]

Kembali lagi dalam siri Black Clover, kita telah didedahkan yang Yami Sukehiro telah membunuh seluruh clan-nya. Walau bagaimanapun, Tabata langsung tidak mendedahkan cerita bagaimana Yami seorang kanak-kanak berumur 13 tahun membunuh seluruh clan.

Dan pada bab kali ini, kita telah didedahkan yang banyak maklumat baharu mengenai clan Yami dan sedikit latar belakang tentang Land of Sun. Ya, apa yang saya nak ceritakan ini akan mengandungi SPOILER, jadi kalau nak baca klik butang di bawah:

AMARAN! ADA SPOILER MANGA BLACK CLOVER!!  Sumber: MangaPlus  Dalam bab Black Clover 342, kita telah didedahkan dengan adegan di mana Yami sedang berlatih dengan bapanya yang sedang mabuk dan mengatakan yang Yoryoku dan darah Clan sedang sengsara. Tetapi Yami membalas dengan mengatakan yang itu hanya pemikiran bapanya sendiri dan bukan apa yang berlaku sebenarnya. Selepas itu, Yami menunjukkan kekuatannya dengan menepis serangan bapanya menggunakan pedang kayu dan terkeluar sedikit Yoryoku. Bapanya gelak besar dan mengatakan yang Yami mempunyai lebih banyak Yoryoku berbanding anak Lord Land of Sand. Lalu Sukehiro berlalu pergi memancing bersama adiknya.   Sumber: MangaPlus  Dalam bab ini juga kita dapat lihat yang hubungan Ryu bersama para penduduk serta Sukehiro sangat akrab dan dia sangat merendah diri. Dia mempunyai impian di mana Ryu ingin membawa keseimbangan diantara Rank atau pun Yoryoku.   Sumber: MangaPlus  Selang beberapa panel, kita telah didedahkan dengan lebih terperinci lagi mengenai Yami Sukehiro sebagai pembunuh clan Yami. Dia berada di tengah dan dikelilingi oleh badan tidak bernyawa Clan Yami termasuk bapanya. Yami yang memegang pedang berdarah pada waktu itu, sudah pasti dia telah disangka membunuh kesemuanya ahli clannya.  Lagi-lagi, dengan satu panel yang ditambah oleh Tabata menunjukkan mata Yami yang tidak mempunyai sebarang perasaan pada waktu itu. Sudah jelas lagi nyata yang Yami telah berbuat sedemikian.  Sumber: MangaPlus  Sebelum itu, kita dapat lihat Ryu sedang mendukung Ichika yang kelihatan sangat lemah. Mereka berdua berkemungkinan terlibat sama dalam pertarungan tersebut di mana muka dan badan Ryu berdarah dengan sangat teruk. Dan mungkin Ryu telah berusaha untuk menghentikan Yami tetapi dia tidak mampu.
Dengan maklumat yang diperolehi dalam bab demi bab, semakin banyak persoalan dan spekulasi yang ditinggalkan oleh peminat. Buat masa sekarang, agak susah untuk saya membuat sebarang spekulasi tetapi saya yakin yang Yami tidak membunuh semua clannya tetapi di fitnah atau dituduh oleh adiknya sendiri.
Sumber: MangaPlus
Bab terbaru berakhir dengan Ichika sangat marah kepada Asta lalu mengeluarkan form terkuatnya iaitu “Dark Yojutsu: Dark Cloaked Black Warrior” untuk mengalahkan atau “membunuh” Asta.
Memandangkan bab berakhir dengan menunjukkan form Ichika, nampaknya kita akan lihat perlawanan Ichika bersama Asta dengan lebih serius pada minggu depan. Korang rasa siapa yang akan menang dalam perlawanan ini? Pilih sama ada Ichika atau Asta dan tulis jawapan korang di ruangan komen! Untuk liputan lain mengenai Black Clover, sila klik pautan ini.
Jangan lupa untuk ikuti kami di TikTok!
  @gamersantaimy


Sesi “Open Access” percuma dibuka untuk MOBILE SUIT GUNDAM EXTREME VS. MAXIBOOST ON! Pra-pesan sudah bermula!

Hari ini, BANDAI NAMCO Entertainment Asia mengumumkan info baru untuk MOBILE SUIT GUNDAM EXTREME VS. MAXIBOOST ON yang dijadualkan akan keluar pada 30 Julai 2020 untuk pelantar PlayStation 4. Selain itu, mereka juga melancarkan trailer kedua yang peminat dapat tonton di bawah. Dalam trailer ini, anda dapat melihat kesemua mecha daripada pelbagai siri dan gambaran keseluruhan untuk sesi pertempurannya serta maklumat untuk sesi Open Access.

BANDAI NAMCO memutuskan untuk membuka sesi Open Access bermula 20 Jun 2020 di mana anda dapat merasakan sebahagian keseronokan daripada game ini. Berikut adalah maklumat rasmi:

Jadual untuk 6 sesi Open Access (waktu dalam GMT)

20 Jun 11AM – 21 Jun 11AM
27 Jun 11AM – 28 Jun 11AM
4 Julai 11AM – 5 Julai 11AM
11 Julai 11AM – 12 Julai 11AM
18 Julai 11AM – 19 Julai 11AM
25 Julai 11AM – 26 Julai 11AM

Unit/Stage yang boleh dimainkan

185 Unit Boleh Main
36 Stage

Mod Permainan

Player Match: mencipta/mencari perlawanan “custom” dengan menetapkan pelbagai syarat mengikut pilihan diri sendiri. Sehingga 18 pemain boleh memasuki dan bermain perlawanan 2v2 atas talian.
Casual Match: bermain perlawanan atas talian dengan mudah. Perlawanan bermula dengan segera setelah memilih unit dan sangat ideal jika anda ingin menikmati perlawanan dengan santai.
Branch Battle: Perlawanan luar talian di mana anda memilih laluan yang anda mahukan dan menyelesaikan semua 8 peringkat.

Selain daripada lagu yang termasuk dalam Standard Edition, Premium Sound Edition adalah edisi istimewa yang merangkumi kesemua 33 lagu yang hanya tersedia di versi arked MOBILE SUIT GUNDAM EXTREME VS. MAXI BOOST ON. Berikut adalah antara lagu yang tersenarai:

Mobile Suit Gundam
Tatakai eno Kyofu
CHAR ga Kuru
Mobile Suit Gundam SEED
Tachiagare! Ikariyo
Believe
Mobile Suit Gundam SEED Destiny
Yoki to Hohoemi
Sakebi to Gekitetsu
PRIDE

Mereka yang betul-betul peminat tegar boleh membeli Collector’s Edition yang mempunyai Standard Edition dan Gunpla khas “HG 1/144 Extreme Gundam & Eclipse-F Parts (EXVS. 10th ANNIVERSARY COLOR Ver.) Set ini hanya boleh didapati dengan pembelian Collector’s Edition.
Kandungan Bonus

Kod Produk untuk unit “Gundam Barbatos Lupus Rex”
Tema original PlayStation 4 [Shining Hope]

Bonus pra-pesan versi Digital
Sekiranya membuat pra-pesanan versi digital, anda akan diberi hak istimewa untuk bermain tambahan 24 jam untuk 6 sesi Open Access di bawah. Jadualnya adalah seperti berikut.

21 Jun 11AM – 22 Jun 11AM
28 Jun 11AM – 29 Jun 11AM
5 Julai 11AM – 6 Julai 11AM
12 Julai 11AM – 13 Julai 11AM
19 Julai 11AM – 20 Julai 11AM
26 Julai 11AM – 27 Julai 11AM

MOBILE SUIT GUNDAM EXTREME VS. MAXIBOOST ON akan keluar di Asia Tenggara untuk PlayStation 4 pada 30 Julai 2020. Untuk maklumat lebih lanjut mengenai MOBILE SUIT GUNDAM EXTREME VS. MAXIBOOST ON, sila ikuti artikel lama kami.

Mobile Suit Gundam: Extreme Vs. Maxi Boost ONPublisher: Bandai Namco EntertainmentRelease Date: 2020-07-30PlayStation 4
Mobile Suit Gundam: Extreme Vs. Maxi Boost ON adalah permainan GUNDAM arked Jepun yang popular, akan hadir ke PlayStation 4! Menampilkan sistem pertempuran yang ekstrem dan Mobile Suits dari seluruh sejarah siri ini, peminat akhirnya akan berpeluang untuk melakukan pertempuran 2-vs-2 ke tahap berikutnya!

Jangan lupa untuk ikuti kami di TikTok!
  @gamersantaimy
Tags: Bandai NamcogundamMOBILE SUIT GUNDAM EXTREME VS. MAXIBOOST ONOpen AccessPS4


[Gamescom ONL] Battle royale sihir Spellbreak akan keluar untuk semua konsol utama pada awal September!

Game “free-to-play magic battle royale” Spellbreak akan dilancarkan untuk PlayStation 4, Xbox One, Switch, dan PC melalui Epic Games Store pada 3 September, selepas diumumkan oleh studio Proletariat di Gamescom 2020. Jika ada yang tertanya Spellbreak akan menyokong cross-play antara semua platform. Berikut adalah gambaran keseluruhan permainan, melalui laman web rasminya:

Spellbreak adalah permainan fantasy action-spellcasting di mana pemain bertarung untuk menjadi ahli sihit terhebat. Gabungkan kombinasi sihir yang luar biasa, cipta peralatan strategik, dan menguasai persekitaran semasa anda mendominasi Hollow Lands secara solo atau bersama rakan-rakan dalam usaha untuk bertahan hidup.

Ciri-ciri utama

Bertarung dengan enam kelas berbeza, termasuk pelempar tembok api Pyromancer, Conduit yang mengawal ribut kilat, dan Frostborn yang memegang ais. Pilih bakat anda dan campur serta padankan berpuluh-puluh mantra, sihir, rune, dan peralatan untuk melengkapkan cara permainan.
Bermain dengan rakan-rakan dari seluruh dunia dalam pelbagai mod permainan sambil merungkaikan rahsia Hollow Lands, sebuah dunia magis yang unik.

Spellbreak akan dilancarkan untuk PlayStation 4, Xbox One, Switch, dan PC melalui Epic Games Store pada 3 September 2020.
Jangan lupa untuk ikuti kami di TikTok!
  @gamersantaimy
Tags: battle royaleGamescomSPELLBREAK


Remnant: From the Ashes akhirnya dilancarkan oleh THQ Nordic di Nintendo Switch!

THQ Nordic dan Gunfire Games akhirnya melancarkan Remnant: From the Ashes di Nintendo Switch hari ini. Bersempena dengan pelancaran ini, mereka telah mengeluarkan trailer baharu. Anda boleh lihat trailer tersebut di bawah:

Tentang game

Dunia telah dilemparkan ke dalam huru-hara oleh kejahatan purba dari dimensi lain. Sebagai salah seorang yang tinggal, anda mesti pergi bersendirian atau bersama dua orang yang terselamat untuk menghadapi gerombolan musuh yang boleh membawa maut untuk cuba membina semula dan mengambil semula apa yang telah hilang.

Ciri-ciri penting

Terokai dunia yang dijana secara dinamik yang berubah setiap kali anda bermain, mencipta peta baharu, pertemuan musuh, peluang pencarian dan acara in-world.Atasi musuh dan bos epik untuk mendapatkan EXP, loot berharga dan bahan upgrade yang boleh anda gunakan untuk membina senjata, perisai dan pengubahsuaian.Bekerjasama sehingga dua pemain lain untuk meningkatkan peluang anda untuk terus hidup. Kerja berpasukan diperlukan untuk mengharungi cabaran paling sukar dalam game dan membuka ganjaran terbesar.

Sebelum melancarkan di Nintendo Switch, Remnant: From the Ashes telah dikeluarkan di PlayStation 5, PlayStation 4, Xbox Series X|S, Xbox One dan PC melalui Steam dan boleh didapatkan sekarang. Sekali lagi saya mengingatkan yang Remnant: From the Ashes telah dilancarkan di Nintendo Switch hari ini.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Remnant: From The Ashes


Mainkan The Crew 2 secara PERCUMA minggu hadapan bermula 8 hingga 12 Julai!

Ubisoft mengumumkan bahawa The Crew 2, permainan sukan permotoran dunia terbuka Ubisoft, akan dapat dimainkan secara percuma dari 8 Julai hingga 12 Julai di PlayStation 4, PlayStation 5, Epic Games Store dan Ubisoft Store pada Windows PC.

Dikembangkan oleh Ubisoft Ivory Tower, sebuah studio yang berpusat di Lyon, Perancis, The Crew 2 memungkinkan pemain mengalami kegembiraan semangat sukan permotoran Amerika di AS yang direka bentuk sepenuhnya. Taman permainan ini mendorong batasan fizikal untuk membiarkan pemandu dan peminat dunia terbuka menguji kemahiran mereka dalam pertandingan dan penerokaan tanpa henti. Dari pantai ke pantai, pemandu boleh menjelajah Amerika dan bersaing untuk menjadi juara sukan permotoran terhebat dengan mengumpulkan pelbagai jenis kereta eksotik, basikal, kapal dan kapal terbang, serta mendominasi pemandangansukanpermotoran di darat, di atas air dan di udara. Mereka dapat menemui cabaran dan inspirasi di antara empat keluarga sukan permotoran: perlumbaan jalanan, off-road, pro-racing dan gaya bebas, dan akan diberikan sejumlah pilihan antara berbagai jenis kenderaan.

Kini dalam tahun keempat sokongan langsung, The Crew 2 memperkenalkan sistem bermusim baru, yang berpusat di sekitar sebuah syarikat baru fiksyen, Motorflix, sebuah syarikat produksi televisyen yang terkenal mencipta filem aksi bermotor terbaik. Pemain akan direkrut untuk memainkan peranan utama dalam siri TV yang berbeza dengan episod bertema setiap Musim. Setiap Musim berlangsung selama empat bulan dan terdiri daripada dua Episod berturut-turut yang berlangsung selama dua bulan.
Pemain akan mempunyai akses ke permainan penuh termasuk kemas kini terbaru, Season 3 Episode 1: US Speed Tour East, yang akan tersedia pada 7 Julai. Alami US Speed Tour East, dan beratus-ratus cabaran lain.

Hujung Minggu Percuma juga akan menandakan perubahan dalam The Crew 2 Editions. The Crew 2 – SPECIAL EDITION akan menggantikan DELUXE EDITION semasa. Ia mempunyai Digital Special Pack dan merangkumi Dodge Challenger SRT Demon Interception Unit serta Porsche 911 Speedster. Sebagai tambahan, Pek Khas Digital akan ditambahkan ke The Crew 2 – GOLD EDITION.
Pemain yang ingin meneruskan perjalanan di dunia terbuka The Crew 2 bukan sahaja akan meneruskan permainan mereka, tetapi juga menikmati potongan harga sebanyak 80% untuk permainan dan Season Pass. Untuk maklumat lebih lanjut mengenai The Crew 2, sila kunjungi thecrewgame.com dan ikuti di Facebook dan di Twitter.
 Beli disini!

The Crew 2Developer: UbisoftRelease Date: 2018-05-31Microsoft Windows, PlayStation 4, Xbox One
The Crew 2 adalah permainan video perlumbaan dunia terbuka yang dibangunkan oleh Ivory Tower dan diterbitkan oleh Ubisoft untuk Microsoft Windows, PlayStation 4 Xbox One dan Stadia. Ia adalah sekuel untuk 2014 The Crew. Ia mempunyai persekitaran dunia terbuka yang berterusan untuk perayauan bebas di seluruh rekreasi berskala kecil Amerika Syarikat.

Jangan lupa untuk ikuti kami di TikTok!
  @gamersantaimy
Tags: the crew 2THE CREW 2 free weekendThe Crew 2 percumaubisoft


Valve mengemaskini spesifikasi rasmi Steam Deck dengan RAM lebih hebat!

Baru-baru ini, Valve telah mengumumkan bahawa mereka bakal melancarkan sebuat handheld PC semua dalam satu yang digelar Steam Deck pada Disember tahun ini. Peranti mudah alih ini membolehkan anda untuk bermain game PC yang tersedia di Steam dan Epic Games Store serta game bertaraf AAA terkini dimana-mana sahaja! Kini Valve telah mengemaskini spesifikasi Steam Deck di halaman mereka, dan nampaknya memori peranti ini telah ditambah untuk memberikan prestasi lebih baik.

A discussion and curiosity is resolved now.Van Gogh, which is used by Valve's Steam Deck, has 4 UMCs.I expected 4x 16-Bit (a memory channel under LPDDR5 is actually 16-Bit wide). The official spec claimed 5.5 Gbps (dual-channel), which didn't made sense to me.It got corrected pic.twitter.com/orgzMKJldE

— Locuza (@Locuza_) July 19, 2021

Valve telah mengeluarkan kemaskini di halaman Steam Deck yang menunjukkan konsol tersebut mempunyai spesifikasi memori yang mengagumkan. Kemaskini terbaru spesifikasi peranti ini menyenaraikan memori LPDDR5 32-bit quad-channel dengan kelajuan sehingga 5,000MT/s. Kelajuan memori ini nampak seperti tiada perubahan, tetapi seorang pengguna Twitter bernama Locuza telah menyatakan spesifikasi LPDDR5 pada awalnya tidak disenarikan oleh Valve. Kini ianya telah dibetulkan semula menjadi LPDDR5 32-bit quad-channel, dan perbezaan ini mengesahkan Steam Deck mempunyai jalur lebar lebih tinggi berbanding prestasi GPU yang disangkakan.
Screenshot kemaskini terbaru Steam Deck dari halaman Valve
Steam Deck juga dikuasakan oleh AMD APU yang mengandungi CPU dan GPU bagi memberikan jalur lebar memori lebih hebat! CPU dan GPU ini berkongsi akses ke kumpulan memori yang sama bagi menambahkan permintaan pada komponen memori berbanding PC konvensional. Desktop PC dan kad grafik asing masih penting bagi menyediakan jalur lebar memori lebih banyak untuk komponen utama, dengan dua memori yang dikhaskan seperti memori DDR4 untuk CPU dan memori GDDR6 untuk GPU.

Adakah spesifikasi baru Steam Deck ini membuatkan anda lagi teruja untuk mendapatkannya? Kongsikan pendapat anda di ruang soal selidik kami ini, dan untuk membaca lebih lanjut mengenai peranti tersebut, boleh tekan sahaja pada pautan yang tersedia.
Sumber: PCGamer
Jangan lupa untuk ikuti kami di TikTok!
  @gamersantaimy
Tags: handheldsteamSteam DeckValve


3 Bapa Gamers Ini Berkongsikan Pengalaman Gaming Mereka Walaupun Sudah Berkeluarga

Hari Bapa adalah hari untuk meraikan sifat kebapaan, ikatan kasih sayang dan pengaruh bapa dalam institusi kekeluargaan. Sudah mesti, bapa memainkan peranan penting dalam mendidik anak-anak menjadi seorang yang berakhlak suatu hari nanti. Dalam masa yang sama, setiap individu yang bergelar bapa ini mempunyai hobi mereka tersendiri. Kali ini, Gamer Santai menemuramah 3 bapa yang mempunyai minat dalam gaming dan seterusnya menanyakan bagaimana mereka boleh mengekalkan hobi tersebut walaupun sudah berkeluarga. Isteri tak marah ke?

1. Mohamad Wafiuddin Bin Mohamadiah

Encik Wafiuddin Mohamadiah, bapa kepada 2 orang anak ini merupakan seorang gamer yang mula terjebak dengan permainan video sejak dari kecil. Ianya bermula dengan bapanya sendiri yang membelikan beliau game seperti Duck Shooter dan Tetris. Bukan itu sahaja, kadang-kadang masa lapang mereka diisi dengan aktiviti catur bersama seisi keluarga.

Setelah berkeluarga, bagaimanakah anda sebagai bapa mencari masa untuk bermain permainan video?

Sebagai empunya kedai berasaskan permainan video elektronik (KitaGamers Station), masa untuk bermain sentiasa ada disebabkan hari-hari bekerja dengan permainan video. Tetapi tiada masa khas yang ditetapkan untuk bermain. Selalunya main selang masa ketika tiada pelanggan di kedai. Di rumah biasanya tiada permainan video disediakan kecuali hari-hari tertentu seperti cuti panjang sahaja, konsol permainan PlayStation 4 akan dibawa balik ke rumah untuk bermain. Ketika tiada konsol di rumah, permainan mudah alih menjadi pilihan selepas urusan anak-anak dan rumah selesai. Waktu bermain tidak menentu, 1 hingga 2 jam kebiasaannya pada hari biasa. Hari minggu lebih kepada masa bersama keluarga.

Jika anak-anak melihat anda bermain, adakah anda turut membenarkan mereka bermain bersama?

Anak-anak dibenarkan untuk bermain bersama atau bermain sendiri bergantung kepada jenis permainan. Saya penggemar permainan FPS multiplayer online seperti Battlefield, Fortnite, Apex Legend dan Diablo 3. Anak-anak saya dibenarkan main permainan yang lebih sesuai seperti siri LEGO, Frozen, Little Big Planet, atau lain-lain permainan yang mudah dan menggunakan minda. Syarat utama biasanya selepas selesai siapkan kerja sekolah dan buku latihan. Masa biasanya dihadkan tidak lebih 1 jam.

Kanak-kanak yang didedahkan dengan video games pada usia yang terlalu muda mampu menyebabkan ketagihan dan membuang masa. Apa pendapat anda?

Ketagihan dapat diatasi dengan disiplin dan kemahiran mengurus masa yang betul. Peranan dan tanggungjawab mengawal serta mendidik adalah daripada orang sekitar yang lebih matang. Ibu bapa kena mainkan peranan dalam hal ini. Ketika kecil ibu bapa benarkan main game untuk masa-masa tertentu sahaja, dan anak-anak perlu dididik untuk tepati masa yang ditetapkan oleh ibu bapa. Jenis kandungan permainan juga harus dikawal oleh ibu bapa.

Jika suatu hari nanti, anak anda ingin terjebak dengan dunia eSports, adakah anda akan menyokongnya?

Sudah tentu ya. Memandangkan saya terlibat secara langsung dalam dunia e-sukan ketika ini. Keseimbangan dalam pelajaran, e-sukan, kemahiran hidup sosial, dan didikan agama hendaklah cukup dan dititikberatkan. Minat juga memainkan peranan penting, jika anak-anak tidak minat terhadap e-sukan pada masa akan datang, tidaklah saya akan memaksa mereka untuk turut ikut jejak langkah saya.
2. Mohd Faiz

Mohd Faiz, juga adalah salah seorang bapa gamer, yang kadang-kadang melakukan stream beliau di Youtube. Mempunyai konsol PS4 dan selalu bermain online bersama rakan-rakannya, beliau mula bermain permainan video sejak kecik lagi, apabila bapanya membelikan game-game kaset contohnya seperti Super Mario dan Contra.

Setelah berkeluarga, bagaimanakah anda sebagai bapa mencari masa untuk bermain permainan video?

Bergelar bapa, agak susah bagi beliau mencari masa untuk bermain, itu tidak dapat dinafikan. Beliau mengatakan selalu bermain pada waktu 11 malam sehingga 2 pagi. Dalam masa yang sama, beliau juga mengakui yang ketika zaman bujangnya, dia boleh main all-night long!

Jika anak-anak melihat anda bermain, adakah anda turut membenarkan mereka bermain bersama?

Ya, saya akan benarkan. Selalunya game seperti PES di platform PS4.

Kanak-kanak yang didedahkan dengan video games pada usia yang terlalu muda mampu menyebabkan ketagihan dan membuang masa. Apa pendapat anda?

Anak saya yang sulung memang sangat meminati games. Jadi, saya memang benarkan, tetapi mempunyai had limit 3 jam sahaja pada hari bercuti. Game ini sebenarnya takdelah membuang masa kerana ia dapat menguji dan menjana minda anak-anak untuk berfikir.

Jika suatu hari nanti, anak anda ingin terjebak dengan dunia eSports, adakah anda akan menyokongnya?

Saya akan menyokong selagi ia bukan benda yang salah disisi undang-undang. Wow, jawapan bernas! Bravo.
3. Mdnoor

En Mdnoor, bapa kepada 3 orang anak ini juga merupakan peminat tegar gaming yang menggunakan ketiga-tiga platform iaitu PS4, PC dan juga Mobile.

Setelah berkeluarga, bagaimanakah anda sebagai bapa mencari masa untuk bermain permainan video?

Beliau akan meluangkan masa bermain permainan video sekurang-kurangnya selama 3 jam setiap hari, dan selalunya selepas jam 9 malam berikutan masa siang yang sibuk dengan kerja.

Jika anak-anak melihat anda bermain, adakah anda turut membenarkan mereka bermain bersama?

Jawapan yang ringkas dan direct – Tidak.

Kanak-kanak yang didedahkan dengan video games pada usia yang terlalu muda mampu menyebabkan ketagihan dan membuang masa. Apa pendapat anda?

Boleh main tapi perlu dikawal, saya mula bermain ketika darjah 5, main di cybercafe, tetapi disebabkan ibu bapa saya yang pandai kawal, saya elok je membesar jadi orang.

Jika suatu hari nanti, anak anda ingin terjebak dengan dunia eSports, adakah anda akan menyokongnya?

Ya, e-sukan pada waktu sekarang, boleh dijadikan punca pendapatan. Tiada masalah katanya, asalkan mereka yang bermain tidak mengabaikan tanggungjawab seharian.

Itu sahaja temuramah kami bersama 3 bapa gamers untuk tahun 2019! Semoga apa yang telah dikongsikan mereka ini dapat memberikan inspirasi pada bapa-bapa di luar sana, terutamanya yang turut terjebak dengan gaming, supaya keep on gaming! Walaupun sudah berkeluarga, mereka jelas sentiasa meneruskan bermain, malah turut akan menyokong anak-anak jika mereka terjebak dengan hobi tersebut. Mungkin kesempitan masa, tetapi apabila peluang dicari, semuanya pasti akan menjadi. Tak tahu nak beli hadiah apa untuk bapa korang? Jom baca sini!
Selamat hari bapa kami ucapkan, khas dari Gamer Santai!
Jangan lupa untuk ikuti kami di TikTok!
  @gamersantaimy
Tags: bapagamerkeluargakongsiTemuramah


JoJo’s Bizarre Adventure Part 9 dalam rancangan, protagonis keturunan Joseph Joestar!

JoJo’s Bizarre Adventure sekarang sedang trending di seluruh dunia kerana tayangan episod terakhir Stone Ocean (Part 6) yang menceritakan kesimpulan kisah Jolyne Cujoh. Namun pada masa yang sama, siapa sangka manga pun mendapat perhatian selepas satu temu ramah bersama pencipta Hirohiko Araki mengesahkan bahawa JoJo’s Bizarre Adventure Part 9 juga sedang dalam rancangan.

Hirohiko Araki
Info berikut asalnya dilaporkan oleh Kono Mystery ga Sugoi. Di situ, Araki menjelaskan (secara samar -samar) mengenai projek JoJo yang seterusnya. Dia mengakui bahawa mereka ada banyak rancangan besar untuk Thus Spoke Kishibe Rohan, tetapi kini terlalu sibuk memikirkan/menghasilkan protagonis JoJo’s Bizarre Adventure Part 9.

Menurut Araki, protagonis Part 9 adalah keturunan Joseph Joestar (juga dikenali sebagai Fumi) yang muncul di Part 8 – JoJolion, khususnya semasa “The Radio Gaga Incident” Story Arc. Kita tahu bahawa Joseph adalah cucu kepada Johnny Joestar + Rina Higashikata dan anak kepada George Joestar III + Elizabeth Joestar tetapi itu sahaja yang diumumkan.
Joesph Joestar – JoJolion
Ultra Jump asalnya membuat pengumuman bahawa manga akan kembali pada September 2021, tetapi sejak itu, tiada apa-apa info baru yang diumumkan. Selain daripada apa yang saya kata di atas, kita juga tahu bahawa Araki mengelar Part 9 sebagai ‘Jojolands’ tetapi itu pun hanya nama tentatif.
Pengumuman JoJolands
Adakah mereka akan membuat pengumuman besar tidak lama lagi? “Wait and see” sahaja lah kita mampu.
Sekiranya anda tidak tahu tentang JoJo’s Bizarre Adventure, anda boleh menonton anime-nya di Netflix. Setiap bahagian bermula daripada 1 hingga 7 sudah diadaptasikan ke anime jadi korang nak tonton pun tiada masalah. Mudah-mudahan, Steel Ball Run dan JoJolion juga akan menerima adaptasi dalam masa terdekat.
Untuk membaca segala liputan kami tentang JoJo termasuk interview bersama Fairouz Ai (pelakon suara Jolyne), sila tekan pautan ini.
Jangan lupa untuk ikuti kami di TikTok!
  @gamersantaimy
Tags: JoJo's Bizarre Adventure Part 9Joseph Joestarmanga


Ulasan Razer Kishi: Gamepad premium yang memberikan pengalaman baru ketika gaming!

Razer Kishi adalah gamepad telefon pintar seterusnya daripada Razer, berikutan produk Junglecat yang semakin tua. Jika dilihat pada gambar, Razer Kishi nampaknya direka untuk menjadi salah satu gamepad paling premium di pasaran. Rekaannya amat kukuh, dan ia mempunyai lebih banyak butang daripada pesaingnya, serta mempunyai aplikasi yang boleh berfungsi sebagai game launcher.

Masalah terbesar yang diselesaikan oleh Kishi adalah keserasian telefon, kerana berbanding gamepad Junglecat yang hanya berfungsi dengan segelintir telefon pintar, Kishi dapat digunakan ke pelbagai jenis telefon pintar Android dan iOS, asalkan telefon anda mempunyai port USB-C.

Malangnya, isu utama Kishi tetap adalah keserasian, daripada segi permainan video. Walaupun Kishi akan berfungsi pada banyak telefon pintar, Kishi hanya boleh berfungsi pada sebilangan game tertentu, dan anda tidak boleh bermain game yang tidak ada dalam senarai. Anda patut memuat turun dahulu aplikasi Razer Kishi untuk melihat jika game kegemaran anda disokong. Sekiranya disokong, Razer Kishi pasti menawarkan pengalaman “mobile gaming” yang paling rapat dengan konsol.

Reka bentuk dan keselesaan

1 of  4

-
+

Razer Kishi terdiri daripada gamepad kiri dan kanan, yang dihubungkan dengan getah elastik dan plat penahan yang disesuaikan di belakang telefon. Ini memastikan gamepad terpasang dengan ketat ketika disambungkan ke telefon. Jika tidak digunakan, setiap bahagian boleh digabungkan sehingga menjadi kotak comel. Razer Kishi mempunyai badan plastik, dan kerana itu, ia sangat ringan. Saya tidak rasa berat yang melampau apabila dipasang pada telefon pintar, dan dengan mudah boleh masuk ke dalam poket apabila tidak digunakan.
Separuh kiri Razer Kishi mempunyai ‘analog thumbstick‘ yang diletakkan di bahagian atas dan D-pad di bawah, serta butang ‘home‘, butang ‘function‘, satu trigger dan satu bumper. Separuh kanan mempunyai trigger dan bumper yang sama, ‘analog thumbstick‘ yang diletakkan lebih bawah, butang ‘function‘ lain dan empat butang yang menggunakan skema X, Y, A dan B.

Sebelah kanan Kishi mempunyai ruang kecil untuk pembesar suara, serta penyambung USB-C untuk menyambungkan gamepad, dan port USB-C lain di bawah untuk mengecas telefon semasa bermain. Razer Kishi disambungkan ke telefon melalui penyambung USB-C yang disebutkan di atas, dan sepatutunya sesuai dengan kebanyakan telefon pintar. Antara peranti yang kami uji ialah Vivo Nex 3 dan Realme X2 Pro yang cukup tebal dan panjang. Apabila Kishi dipasang pada telefon, ia rasa sangat kuat dan kukuh serta tidak pernah rasa longgar atau berisiko untuk tergelincir. Di situ, anda tidak perlu risau.
Pengalaman semasa gaming

Sebilangan besar gamepad telefon pintar meminta anda untuk menetapkan semula kawalan pada pergerakan-pergerakan di paparan. Untuk Kishi, anda tidak perlu buat semua itu. Game yang serasi dengan Razer Kishi mempunyai skema kawalan tersendiri yang berfungsi dengan gamepad tersebut, jadi anda hanya perlu memasangnya dan boleh terus bermain.
Senarai permainan yang serasi boleh didapati dengan memuat turun aplikasi “Razer Kishi“, dan ia termasuk game popular seperti:

Dead Trigger
Bully: Anniversary Edition
Dead Effect
Rules of Survival
Secret of Mana
Soul Knight
ARK: Survival Evolved
Final Fantasy IX
Limbo
Metal Slug
Asphalt 8: Airborne
Need for Speed Most Wanted
Real Racing 3

dan lain-lain.

Aplikasi ini memberitahu anda game apa yang boleh dimainkan, dan memudahkan kita masuk Google Play Store untuk memuat turun. Walaupun skema kawalan sangat bagus, kelemahan Kishi adalah ia tidak serasi dengan kebanyakan game popular, termasuk yang biasa kita main. PUBG Mobile, Call of Duty: Mobile, dan Mobile Legends: Bang Bang tidak boleh dimainkan pada Kishi, dan tidak ada cara untuk kita membuat skema kawalan sendiri. Di sini, mungkin ada beberapa gamer yang hampa.

Agak mengecewakan apabila tahu Kishi hanya berfungsi pada game-game tertentu, kerana jika anda peminat pada game seperti PUBG Mobile, anda tidak boleh menggunakan gamepad ini. TETAPI! Pengguna masih boleh berharap kerana ia mungkin adalah masalah yang bakal diselesaikan. Banyak game baru sedang ditambahkan ke aplikasi Razer Kishi, dan ada kemungkinan besar Razer membolehkan pengguna untuk membuat skema kawalan sendiri. Jika itu berlaku, Kishi akan menjadi alat permainan pertama dalam wishlist semua orang. Saya harus memberitahu bahawa Razer Kishi juga boleh berfungsi dengan perkhidmatan penstriman tertentu seperti Google Stadia, Microsoft Project xCloud dan Nvidia GeForce Now.

Kadang-kala, skema kawalan untuk game boleh menjadi agak mengelirukan, kerana tidak ada tutorial atau panduan. Anda harus bermain sedikit untuk mengetahui apa yang dilakukan oleh setiap butang. Syukurlah, banyak tutorial dalam permainan sebenarnya diubah suai untuk mencerminkan perubahan skema kawalan. Di samping itu, beberapa fungsi penting dalam permainan tidak mempunyai butang. Saya menguji Rules of Survival dan mendapati tidak ada butang untuk menukar senjata. Ia sedikit membimbangkan dan memerlukan pengguna untuk menyentuh skrin demi melakukan pergerakan tersebut.

Itu sahaja untuk masalah utamanya. Bagi beberapa game lain yang saya uji, kawalannya memang sempurna. Semasa bermain ARK: Survival Evolved, saya sendiri boleh lupa yang saya sedang bermain di telefon pintar kerana pengalamannya seperti bermain di konsol. Apatah lagi bila digunakan pada game lumba seperti Asphalt. Dengan fitur gyroscope, perasaan memandu kereta membuatkan saya terasa seperti benar-benar memegang stereng. Ciri-ciri seperti ini yang menunjukkan betapa bagusnya Razer Kishi apabila ia berfungsi dengan lancar.

Selain isu di atas, Razer Kishi berfungsi dengan bagus. Kami menguji beberapa game, dan ia menunjukkan nilainya untuk memiliki sebuah gamepad yang kuat dan teguh untuk bermain. Saya benar-benar cengkam bahagian pemegang gamepad, dan menekan butang ala-ala “button smashing”, tanpa perlu risau ia akan rosak.
Pendapat

Razer Kishi menyelesaikan banyak masalah yang dihadapi oleh gamepad telefon pintar sebelumnya, tidak kira dari Razer atau dari syarikat lain. Ia mempunyai dua joystick untuk permainan serba boleh, senarai besar untuk telefon yang serasi dengannya, dan sambungan “plug-and-play” yang bermaksud anda tidak perlu mengubah suai kawalan untuk setiap game.
Walau bagaimanapun, senarai game yang benar-benar berfungsi dengan Kishi agak terhad, dan banyak game kegemaran anda mungkin tidak disokong. Sekiranya anda boleh bermain game dalam senarai Kishi dengan selesa, ia adalah satu pembelian yang bagus, kerana dapat meningkatkan pengalaman gaming ketika anda menggunakannya. Jika berminat, anda boleh membeli Razer Kishi daripada laman web Razer pada harga RM369 untuk Android atau RM469 untuk iOS. Itu sahaja untuk ulasan saya! Selamat ber-gaming!
 MUAT TURUN APP RAZER KISHI
Jangan lupa untuk ikuti kami di TikTok!
  @gamersantaimy
Tags: gamepadMobileProdukrazerRazer Kishiulasan


Disebabkan Game, Budak 15 Tahun Membunuh Di Russia

Sambil layan Lagu Oh – SNSD, sambil scroll timeline Facebook, aku terbaca satu post dari Siakapkeli yang menceritakan tentang ada seorang budak dari Russia yang berumur 15 tahun, membunuh seorang pelajar, Daria Evdokimova, 21 tahun. Mangsa ditikam beberapa kali di leher, mata, kepala dan dada. Dahsyat betul budak ni menikam. Dari leher membawak ke mata siap.

Budak ni ditangkap dan bila di soal siasat, budak ini mengaku melakukan jenayah tersebut. Dia mengatakan yang:

‘‘Saya tidak berniat untuk membunuhnya, tetapi suara di dalam diri memberitahu saya apa yang saya perlu buat.”

dan,

”Saya selalu ingin melihat bagaimana seseorang itu mati disebabkan tangan saya,”

Dikatakan juga yang budak ini ditangkap semasa sedang bermain permainan Video Games kegemaran dia, iaitu PlayerUnknown’s Battleground (PUBG). Suspek turut memberitahu dia menggunakan pisau dapur untuk melakukan satu senario di dalam permainan komputer kegemarannya, dalam satu kenyataan yang dikeluarkan oleh pihak berkuasa.

Adakah disebabkan game, budak berumur 15 tahun berani membunuh dan melakukan jenayah? Ataupun, sememangnya budak ini mental? Bagi aku, budak ini ada masalah mental, sebab, seperti yang disebut, ada suara yang menyuruhnya melakukan perbuatan itu. Aku sendiri bermain game, lagi lah, main game macam Outlast dan juga game yang sememangnya bukan untuk tontonan umum, tetapi tak pernah terlintas untuk aku terfikir dan membuat perkara sedemikian.
Seperti ingin menyalahkan game, dalam PUBG tidak pernah ada scene membunuh secara hardcore seperti menikam mata, leher, dada dan juga kepala. Jadi, bagi aku, memang budak ni dah ada masalah. Untuk bermain game pada usia awal, boleh, tapi perlulah dikawal. Juga, perlu pantau jika perlakuan anak-anak berubah. Bagi aku, pengaruh game untuk menjadikan kita seorang yang ganas, tak la mendorong sangat, tetapi lebih kepada pembawakan individual itu sendiri.
Sebagai contoh, adakah pistol itu mendorong seseorang itu untuk membunuh? Tidak, tetapi manusia yang bernafsu untuk membunuh itu apabila memegang pistol, dia akan membunuh. Jadi, fikir-fikirkan dan bergaming lah dengan sihat.

Jangan lupa untuk ikuti kami di TikTok!
  @gamersantaimy
Tags: CrimePshychopathpubgViolence


Demon Slayer season 3 bakal tiba di pawagam, tarikh tayangan masih belum diumumkan

Selepas tamatnya Entertainment District Arc pada bulan Februari tahun lepas, Demon Slayer bakal muncul kembali pada bulan April ini dengan menceritakan tentang Swordsmith Village Arc dalam Season 3. Dengan membuat sedikit perubahan pada episod pertamanya, ia akan ditayangkan selama 1 jam dan bukan seperti biasa iaitu 22 minit.

Menurut Muse SG, Demon Slayer: Kimetsu no Yaiba – To the Swordsmith Village bakal ditayangkan di Malaysia dan juga Singapura tetapi tarikh tayangan masih belum diumumkan lagi. Tayangan ini akan menayangkan 2 episod terakhir daripada season 2 (Entertainment District Arc) dan episod pertama bagi season 3 (Swordsmith Village Arc).

Demon Slayer Season 3 akan menampilkan Tanjiro yang mengembara ke Swordsmith Village untuk membaiki pedangnya. Apabila tiba, dia dibawa terus ke ketua kampung, Tecchin Tecchikawahara , yang kemudian membawa Tanjiro ke kolam air panas untuk bantu menyembuhkan tubuhnya.
Di kolam air panas ini, Tanjiro bertemu dengan Love Hashira, Mitsuri Kanroji dan seorang lagi rakan bernama Genya Shinazugawa. Tidak lama selepas itu, dia bertemu dengan Mist Hashira, Muichiro Tokito.

Ancaman yang bakal dihadapi pun menjadi lebih bahaya kerana ‘Demon Upper Rank Four dan Five’ daripada ‘Twelve Kizuki’ akan melancarkan serangan ke atas kampung tersebut. Arc ini juga menceritakan lebih lanjut tentang watak Genya Shinazugawa (adik kepada Sanemi Shinazugawa aka Wind Hashira), yang sebenarnya wujud sejak awal siri ini tetapi jarang muncul.

Selain itu, anda para peminat Demon Slayer di Malaysia sebenarnya agak bertuah kerana anda tidak perlu menghabiskan duit pergi ke luar negara untuk menghadiri pameran Demon Slayer. Hal ini kerana, mereka sendiri akan hadir ke Malaysia dan membuat pameran “Demon Slayer: Kimetsu no Yaiba Total Concentration Exhibition”.
Pameran ini akan berlangsung di Aras 2, Pavillion Bukit Jalil bermula pada 18 Februari sehingga 18 Mei 2023. Pameran ini dijalankan dengan kerjasama daripada ACO MEDIA, Metalive World, Muse Communication dan Mediasphere Communications. Kalau nak tahu lebih lanjut mengenai pameran ini, SILA KLIK DI SINI.

Saya ingin mengingatkan anda bahawa episod pertama Demon Slayer: Kimetsu no Yaiba – To the Swordsmith Village bakal ditayangkan di pawagam Malaysia dan Singapura. Mesti ada yang tidak sabar tunggu tarikh tayangan kan. Mari kita nantikan pengumuman seterusnya daripada Muse SG.
Jangan lupa untuk ikuti kami di TikTok!
  @gamersantaimy
Tags: Demon Slayer Season 3Demon Slayer: Kimetsu no Yaiba - To the Swordsmith Village


Hari Krismas menjelma, sambut dengan Razer Sneki Snek plushie!

Tidak sampai sebulan lagi Krismas akan datang lagi! Ya, Krismas semakin hampir! Musim perayaan ini, Razer, jenama gaya hidup terkemuka di dunia untuk para gamers, menjemput anda untuk memberi planet Earth hadiah-hadiah kehidupan dengan patung plushie Sneki Snek yang comel.

Apa yang dimulakan sebagai sketsa oleh salah satu pereka dalaman Razer untuk baby mereka yang baru lahir, Sneki Snek telah menjadi ikon di kalangan komuniti Razer melahirkan meme yang tidak terhitung jumlahnya, tattoo yang luar biasa dan bahkan halaman peminat yang berdedikasi. Dilancarkan pada Oktober 2020 di RazerCon, Sneki Snek adalah pendamping yang sempurna untuk malam bergaming.

Tetapi di luar peranannya sebagai maskot permainan utama Razer, Sneki Snek juga telah menginspirasi tujuan yang baik.
Sebagai sebahagian daripada kolaborasi dengan Conservation International dan dorongan terbaru Razer ke arah kelestarian, hasil penjualan setiap Sneki Snek plushie akan menuju penanaman 10 pokok. Tujuan akhirnya adalah menyelamatkan sekurang-kurangnya 100,000 pokok (atau lebih) di hutan di seluruh dunia, untuk melindungi ekosistem yang tidak terpisahkan dari kelangsungan hidup spesies yang terancam musnah (banyak yang menjadi teman Sneki Snek). Peminat Sneki Snek bahkan dapat mengesan kemajuan jumlah pokok yang disimpan dalam talian.

Apabila anda memberikan Sneki Snek kepada orang yang anda sayangi pada Krismas ini, anda akan melakukan peranan anda untuk melindungi planet berharga dari Razer.
Untuk harga dan ketersediaan untuk Sneki Snek plushie, sila kunjungi Razer.com (pautan).
Jangan lupa untuk ikuti kami di TikTok!
  @gamersantaimy
Tags: KrismasKrismas ChristmasrazerRazer KrismasRazer Sneki SnekSneki Snek


DARK SOULS yang tak berapa nak ‘DARK’?

Dark Souls, nama game yang kalau korang dengar mesti menyumpah, game dah la payah, gelap, lag, err macam – macam lah. Tapi Reddit user theelfriede, baru je mod Dark Souls ni dari gelap jadi lebih menarik dan sedikit colourful.

https://gamersantai.com/wp-content/uploads/2018/08/xrvjelskynputf6nyk8h.mp4
Mod ni dinyatakan, ade adjust sikit parameters kat RGB values dan katanya Folder game DrawParam ni kene remove. Dalam Dark Souls, folder ni katanya fungsinya tuk control lightning dan elemen visual macam fog ngan Ray. Game ni unik kerana elemen ‘Dark’ yang diterapkan, dan dia ada acara tersendiri control lightning, contohnya, The Tomb of Giants gelap giler sampai tak Nampak apa kat depan wei.

1 of  3

-
+

Tapi lepas remove DrawParam folder ni, dia bagi korang sedikit ‘Nur’ dan korang akan rasa janggal sikit bila korang dah pernah main default game ni sebelum ni. Bila dah terang aku pun rasa macam pelik sikit, macam Skyrim pon ada aku nengok.

So bagi aku, Oklah kalau sebelum ni korang struggle nak main sebab gelap ke apa, so ade mod ni boleh la korang enjoy sikit dia punya kelainan tu. Jom kita layan video kat bawah:

Sumber: Kotaku
Jangan lupa untuk ikuti kami di TikTok!
  @gamersantaimy
Tags: dark soulsModdedPC


Nampak futuristik dengan Anime Matrix – Ini review ASUS ROG ZEPHYRUS G14 RMT01-ACRNYM gaming laptop kami!

Kita tahu antara laptop gaming terbaik oleh ASUS ROG adalah siri Zephyrus yang jarang memberi prestasi tidak mengagumkan, setiap daripada sirinya pasti akan terpuji. Kali ini, berterima kasih kepada ASUS ROG Malaysia, mereka telah menghantar produk terbaru mereka yang semestinya memberi prestasi dan reka bentuk ala futuristik dari keseluruhan pandangannya. Tanpa melengahkan masa, kali ini kami akan mengongsikan review laptop terbaru ASUS Zephyrus G14 RMT01-ACRNYM yang baru sahaja dilancarkan pada September lalu dengan mengumumkan kerjasama dengan ACRONYM® pada Edisi Khas Zephyrus G14.

Laptop gaming 14 inci yang paling berkuasa di dunia telah diubah suai secara radikal oleh ǍCROŇYMř untuk memperluas definisi laptop gaming. Dalam reka bentuk kolaboratif dengan David Rudnick, RMT01 * menggunakan aloi magnesium dan aluminium, pemesinan tersuai, ukiran ketepatan, cat yang dibangunkan khas, dan dua jenis huruf yang benar-benar asli: perincian yang menguatkan tanggapan keahlian teknikal. Walaupun permukaan karbon hitamnya cukup ramping untuk menyatu dengan lingkungan apa pun, tampilan yang lebih dekat menunjukkan sentuhan yang mencolok, tanda skematik, dan ikonografi yang mengundang rasa ingin tahu.
Unit ASUS Zephyrus G14 ACRNYM kami dilengkapi dengan Ryzen 9 4900HS, GPU Nvidia GeForce RTX 2060 Max-Q, 32 GB RAM, dan paparan QHD 60Hz. Tanpa melengahkan masa jom lihat sendiri apa yang ada didalam kotak Zephyrus G14 ACRNYM ini;
Dari Kotak, hingga ke dalam, semuanya FUTURISTIK!

Sebelum mengelaurkan laptop ini dari kotak, kami dapati ia berada di gelembung plastik Airpak yang luar biasa, dihiasi dengan kata-kata dan gambar yang sangat bergaya, yang menonjolkan sifatnya yang dapat digunakan semula dan boleh dikitar semula. Lihat sendiri pek gelembong ini dibawah;

1 of  4

-
+

Bahagian atas boleh diedit menggunakan format GIF, boleh meletakkan lebih dari 5 gambar!

Akronim G14 berwarna hitam likat dengan dot matrix menutup penutupnya. Titik-titik itu sebenarnya LED kecil, dan mereka dapat menyala untuk memaparkan corak berlainan yang tidak berkesudahan, dari mesej teks hingga logo. Anda boleh memilih antara lapan animasi khusus Akronim yang berbeza dari pilihan gambar GIF kita sendiri ataupun yang tersedia.
Versi paparan belakang ‘AniMe Matrix’ terdapat pada siri G14, tetapi RMT01 ini benar-benar mendorong batasan dari segi estetika dan reka bentuk laptop ini, seperti yang dilakukan oleh jeroannya untuk permainan di mana sahaja.

Untuk menukar Anime Matrix tersebut hanya kemas kini di ROG Armory Crate dan tekan Anime Matrix. Sekiranya anda hanya mahukan matriks titik asas pada penutup, tidak ada masalah kerana anda hanya boleh memilih antara Tarikh / Notifikasi atau masa untuk memaparkannya.
Di bahagian bawah penutup terdapat corak geometri yang kelihatan sedikit seperti rak buku. “ZEPHYRUS” ditulis di vent belakang dengan font berwarna perak berkelas tinggi. Moniker juga dicetak pada bungkusan dan terukir di bahagian bawah casis, bersama sejumlah simbol menarik termasuk logo ROG
Papan kekunci – respons pantas, sentuhan lembut dan cantik

Papan kekunci di laptop ini penuh warna-warna yang menarik pada kekunci terpilih! Kekunci ‘WASD’ diwarnakan, bar ‘space’ telah dinamakan semula menjadi ‘VOID’, dan mustahil untuk melepaskan diri dari liter ACRONYM ‘A’ yang telah dilapisi seperti skema teknikal pada hampir setiap kekunci papan kekunci ini. Seperti kekunci nombor di atas, biasanya kita memerlukan tekan “shift” dan nombor untuk mendapatkan seperti watak khas (@ # $%), pada kekunci ini, itu tidak ada, tetapi itu tidak bermaksud anda tidak boleh menggunakannya, jika anda ingat kunci mana ditentukan dengan font khas, masih ada, jadi tekan saja shift anda dan anda memilih font khas tersebut.

Paling pening saya jatuh cinta dengan papan kekunci ini, ia sangat lancar, santai dan sangat selesa untuk menaip dan bermain permainan dengannya.
Grafik skrin hebat, fps tinggi
Walaupun ini adalah sebuah laptop gaming yang comel dengan ukuran 14-inch WQHD (2560×1440), grafik yang dihasilkan sangat mengagumkan. Terdapat panel tahap IPS yang disahkan oleh Pantone dengan liputan 100% sRGB dan sokongan Adaptive Sync. Tidak hairanlah mata saya sama sekali tidak merasa letih!
Walaupun kecil, Spesifikasi masih mantul!

Dengan grafik 8-core AMD® Ryzen ™ CPU dan RTX, RMT01 tidak hanya dibina untuk pemain yang paling berdedikasi, tetapi disesuaikan secara unik dengan spesifikasi generasi profesional kreatif seterusnya. Menggunakan laptop ini terasa sangat hebat, walaupun kecil tetapi ringkas, ia bagus untuk penyuntingan media, video, atau grafik. Berikut adalah spesifikasi ringkas RMT01;

PEMPROSES
AMD® Ryzen™ “Renoir” R9-4900HS

GRAFIK
NVIDIA® GeForce RTX™ 2060 6GB GDDR6 VRAM

MEMORI
32 GB DDR4 3200MHz SDRAM

SSD
M.2 NVMe PCIe3.0x2 1TB

PAPARAN
14-inch WQHD (2560×1440) IPS-level panel, 60Hz, 100% sRGB, Pantone® Validated, Adaptive Sync

KEYBOARD
Backlit Chiclet Keyboard, N-key support, 1.7mm travel distance, 4 Hot keys, Power key with Fingerprint

AUDIO
 2x 2.5W speakers with Smart AMP technology2x 0.7W tweeter, Array Microphone

I/O Ports
1x USB3.2 Gen2 Type-C™ with DisplayPort™ 1.4 and Power Delivery, 1x USB3.2 Gen2 Type-C™, 2x USB3.2 Gen1 Type-A, 1x HDMI 2.0b, 1x 3.5mm headphone dan microphone combo jack, 1x Kensington Lock

KUASA
180W Power Adaptor; Plug Type: ø6.0 (mm); Output: 20V DC, 9A, 180W; Input: 100~240V AC, 50/60Hz universal

Wi-Fi / Bluetooth
802.11ax 2×2 WLAN / Bluetooth 5.0 (*Bluetooth version may vary as the OS upgrades)

AniMe™ Matrix
V

SAIZ/BERAT
[ 32.4 × 22.2 × 1.99 cm ];1700 g

Kuasa bateri untuk penggunaan biasa tanpa sambungan ke penyesuai di laptop ini, ia boleh bertahan selama 6 jam. 100% – 50% = 3jam. Ia tidak boleh bertahan lama kerana penggunaan tambahan pada skrin penutup yang menggunakan Anime Matrix. Untuk penggunaan bermain game tanpa penyesuai yang disambungkan, ia boleh digunakan sehingga 2 jam.
Selain itu, ROG memberikan banyak kemudahan aplikasi bagi pengguna menyesuaikan laptop gaming mereka, tidak ketinggalan pada RMT01 ini. Satu aplikasi yang baru adalah The Brain adalah disuaikan dari kolaborasi bersama untuk laptop ini. Jadi ini antara aplikasi yang tersedia;
The Brain

Mempunyai satu HotKey khusus untuk membuka aplikasi, di samping ROG Armory Crate Key di atas papan kekunci utama. Ia dikembangkan oleh Harlan Hugh, saudara Errolson Hugh. Matlamat perisian adalah “mapping your brain.” Sebenarnya, anda dapat meletakkan banyak simpnan harian anda dan menyimpannya di repositori yang disebut “BrainBox.”
Saya agak ragu-ragu dengan aplikasi ini, tetapi setelah bermain dengan The Brain, saya benar-benar memahaminya. Kaedah terbaik untuk menerangkan ini adalah bahawa ia membolehkan anda membuat senarai perkara yang perlu dilakukan sebagai pohon keluarga animasi. Oleh itu, anda mungkin mempunyai kehidupan peribadi anda di satu cawangan, tugas kerja di tempat lain dan barang-barang untuk percutian yang akan datang di cawangan lain dan kemudian cabang kerja tambahan dari cawangan itu. Item boleh mengandungi lampiran seperti senarai semak, grafik, dan pautan; mengklik item pembesar anda. Jadi ia memudahkan ibarat to-do-task anda akan datang.
ROG Armory Crate

Armory Crate adalah aplikasi yang memuaskan bagi pengguna laptop ASUS ROG, mengkonfigurasi dan mengawal banyak permainan di satu aplikasi. Dari satu antara muka intuitif, Armory Crate membolehkan anda menyesuaikan pencahayaan dan kesan RGB dengan mudah untuk setiap peranti yang serasi dan menyegerakkannya dengan Aura Sync untuk kesan pencahayaan sistem yang bersatu. Perisian ini juga membolehkan anda mengambil perintah pengaturan untuk semakin banyak produk ROG, menjadikannya lebih mudah untuk menyesuaikan tampilan dan nuansa sistem anda. Anda bahkan boleh menggunakan Armory Crate untuk menguruskan pendaftaran produk anda, mengikuti perkembangan berita ROG dan terus berhubung dengan komuniti permainan ROG.

Istimewa dalam aplikasi ini untuk siri ini, anda dapat menggunakan Anime Matrix untuk mengatur paparan matriks LED anda di penutup atas laptop. Anda boleh memilih mana-mana gambar gif yang anda mahukan, simpan dalam satu fail dan pilih apa yang anda mahu paparkanseperti yang dinyatakan di atas.
My Asus

Aplikasi lain yang disediakan dalam laptop ini. MyAsus adalah perisian pelbagai guna yang dibuat untuk memberikan akses mudah ke pelbagai fungsi yang mungkin anda mahukan atau perlukan semasa menggunakan peranti anda. Beberapa fungsi yang tersedia adalah akses cepat ke perisian Asus lain, fitur Diagnosis Sistem yang menjalankan pemeriksaan sistem pada peranti anda dan akan menyelesaikan masalah jika ada masalah yang ditemui. Ini juga menyediakan ciri lain seperti akses ke kemas kini perisian dan pautan langsung ke Akaun Asus anda.
Siapa kata kecil tidak boleh bergaming?

Semua permainan berfungsi dengan baik di laptop gaming RMT01 ini walaupun ia tidak dapat menguruskan Ultra Graphics terutamanya dengan RTX RT di tetapan Ultra. Tetapi semua permainan yang saya cuba dengan menggunakan RT sederhana atau Highest Graphic tanpa RT dihidupkan, saya mendapat permainan AAA yang hebat, tidak ada masalah, grafik anda kelihatan cantik dan semuanya berjalan dengan lancar tanpa sebarang lagging. Walaupun komputer riba ini kecil, ia berjaya memainkan permainan AAA! Jadi di bawah adalah antara permainan yang saya uji dan cuba;
Call of Duty: Black Ops Cold War

Dalam cerita utama COD Black Ops Cold War, sebelum bermain permainan, saya perlu memeriksa dan mengemas kini pemacu grafik. Tidak ada masalah besar dalam permainan ini kecuali laggy sekejap untuk resolusi ultra tinggi, tidak ada ketinggalan fps untuk tetapan High atau Medium. Lagging pun dalam 5 saat je, tidak menggangu permainan.
Dalam gameplay Multiplayer dan Zombie pula juga terdapat sedikit laggy dalam permainan, walaupun dalam tetapan resolusi High atau Medium. Nampaknya bukan kerana masalah grafik atau rangkaian, ia datang dari laptop kerana menjadi panas. Oleh itu, ia perlu menggunakan kipas tambahan untuk laptop ini jika bermain permainan online.
Watch Dogs: Legion

Dalam permainan dari Ubisoft ini, sekiranya RT Ultra dihidupkan, FPS berjalan di bawah 30 dan benar-benar ketinggalan. Tetapi hanya dalam suasana Tinggi, anda mendapat permainan yang sempurna, FPS berjalan dari 30-70. Tidak ketinggalan dalam pengaturan ini, jalankan dengan lancar dan musnahkan musuh anda dengan lancar.

Cyberpunk 2077

Sebuah permainan AAA yang penuh kontroversi hujun tahun 2020 ini! Masalah bug di Cyberpunk 2077 tidak dapat diluahkan, saya tidak dapat menafikannya. Tetapi itu bukan masalah yang datang dari laptop ini, ia datang dari permainan itu sendiri, dengan pokok dan lampu jalan terbang tiba-tiba ~ Baiklah-baiklah, dengan tetapan RT pada Ultra permainan akan ketinggalan dan FPS berjalan betul-betul di bawah 30. Tetapi jika anda mengubahnya menjadi sederhana atau RT Off dengan Ultra, FPS berjalan 40-70. Oleh itu, jangan risau, anda boleh bermain permainan grafik tinggi dengan laptop ini.

Maka Kesimpulannya~

Saya jatuh cinta dengan reka bentuk laptop RMT01 ACRNYM yang kecil dan padat ini, dengan warna pada papan kekunci, terdapat lampu LED putih di bawah setiap kekunci, yang menjadikan mata saya lebih mudah untuk melihat kunci daripada sekelip mata RGB sepanjang masa. Kuncinya betul-betul lancar, mainkan permainan tanpa ada suara mengklik sama sekali.
Reka bentuknya mengikut tema ACRNYM yang dibuat dengan baik, kelihatan sangat futuristik. Tanpa Anime Matrix, laptop ini masih kelihatan minimum. Dan ia tidak berat. Dengan Anime Matrix yang aktif, saya yakin ada banyak orang yang akan cemburu dengan anda!

Jadi secara keseluruhan, ini adalah laptop gaming yang bagus untuk alat penyuntingan media dan bermain game. Sesuai dan selesa dibawa ke mana-mana penggunaan dalaman atau luaran. oleh itu walaupun ia tidak dapat menguruskan permainan tertinggi, anda masih dapat bermain Permainan AAA dengan sempurna. Ia tidak terlalu panas, kipasnya kedengaran halus. Saya hanya boleh katakan, ini adalah laptop gaming yang hebat untuk digunakan untuk rutin harian anda dengan cara yang sangat kool. Pada anda yang berminat dengan ASUS ROG G14 RMT01 – ACRNYM dengan AMD Ryzen ™ 9 4900HS / 16G + 16G (on board) / NVIDIA® GeForce RTX ™ 2060 Max-Q / WQHD (2560 x 1440) panel tahap IPS, 60Hz / 1TB SSD, anda boleh dapatkannya pada harga RM 11,299. Okay sampai di sini shaja, terima kasih ASUS ROG~
Jangan lupa untuk ikuti kami di TikTok!
  @gamersantaimy
Tags: asus rogASUS ROG MalaysiaASUS ROG ZEPHYRUS G14 RMT01-ACRNYMReview ASUS ROG ZEPHYRUS G14 RMT01-ACRNYMROG ZEPHYRUS G14 RMT01-ACRNYM


Artis VFX benci bekerja dengan Marvel, tak berbaloi walaupun gaji tinggi

Sejak kebelakangan ini, ramai artis VFX mula meluahkan kebencian mereka terhadap Marvel sehingga tahap enggan bekerjasama dengan syarikat tersebut.

Kes Marvel ini menjadi viral selepas beberapa artis berkongsi kisah mereka tentang “tarikh akhir yang tidak realistik” dan “stres daripada produk akhir yang tidak memuaskan”. Ramai juga meminta supaya tidak dimasukkan ke dalam projek Marvel lagi, dan menegaskan bahawa ia mempunyai “pengurusan VFX paling teruk di industri”.

Dakwaan ini telah dimuat naik pada subreddit r/VFX, di mana pelbagai artis dari seluruh industri berkongsi pengalaman negatif mereka dengan syarikat gergasi itu. Hampir tiada seorang pun dalam subreddit yang mempunyai kata-kata baik untuk Marvel. Sebaliknya, ramai yang pesan bahawa wang dan populariti tidak berbaloi kerana keadaan kerja yang teruk.
Dalam thread bertajuk “I am quite frankly sick and tired of working on Marvel shows“, @Independent-Ad419 meluahkan kekecewaannya terhadap studio itu.
“Marvel mungkin mempunyai metodologi produksi dan pengurusan VFX paling teruk di luar sana. Mereka tidak boleh membetulkan rupa rancangan sebelum lebih separuh masa yang diperuntukkan untuk persembahan itu tamat. Artis yang bekerja di rancangan Marvel pastinya tidak dibayar setara dengan jumlah kerja yang mereka lakukan.”

Thread itu sambung di mana @samvfx2015 balas:
Dalam Thor, mereka meminta adegan mini lengkap 2 atau 3 minggu sebelum tarikh akhir”.
Menurut @Mickeym00m00, dia pun mengalami perkara yang sama:
“Saya meminta untuk tidak menonton filem dan rancangan TV [Marvel]. Malangnya, mereka menjadi pelanggan terbesar kami. Mereka menjangkakan banyak pilihan [daripada kita] supaya boleh mengubah fikiran banyak kali.”

Bak kata @RANDVR pula:
“Saya dalam projek Marvel ketiga saya berturut-turut dan baru bangun 5:30 pagi tadi pada hari Sabtu dengan stres – ‘Saya tidak mahu buat ini lagi’. Sekarang pukul 6 pagi dan saya sedang membuat reel untuk memohon tempat yang mempunyai projek selain Marvel kerana saya tidak boleh melakukannya lagi.”
Raistlinuk bersetuju dan kata:
“Saya mengambil masa lebih enam bulan untuk pulih daripada crunch (kerja lebih masa) WandaVision. Ia tidak berbaloi. Tidak berbaloi apabila ada projek lebih baik yang rupanya sama cantik.”

Marvel kerap dipuji kerana kehebatan mereka dalam VFX dan CGI, tetapi memandang mereka sedang sibuk dengan macam-macam projek buat masa sekaran termasuk filem dan siri TV, saya faham kenapa ramai artis VFX amat penat.
Marvel masih belum membalas pada dakwaan ini, jadi saya akan tunggu respon rasmi mereka. Apa pendapat korang? Adakah korang percaya kata kata artis VFX ini atau adakah Marvel memang kejam? Jom kongsi pendapat di ruang komen!
Untuk segala liputan kami tentang game, anime dan teknologi, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Artis VFXCGIfilemMarvel


[State of Play FEB 21] Dev Hyper Light Drifter menampilkan gameplay untuk indie terbaru Solar Ash!

Banyak permainan menarik telah ditunjukkan hari ini semasa acara State of Play, tetapi Solar Ash oleh Heart Machine merupakan salah satu game yang membuatkan ramai orang dalam komuniti gaming tertanya. Semasa State of Play, Sony telah menayangkan trailer gameplay untuk Solar Ash yang memaparkan keseluruhan aksi yang kita bakal cuba tidak lama lagi.

Untuk sesiapa yang tidak tahu, khabar angin mengatakan bahawa Solar Ash sudah berada dalam fasa pembangunan sejak beberapa tahun lepas, tetapi baru sahaja diumumkan secara rasmi pada tahun lalu. Sejak itu, ramai peminat indie yang ingin tahu apakah perkembangan semasa. Malangnya, tidak banyak info yang dikongsikan tentang game ini, apatah lagi gameplay rasmi.

Seperti yang saya kata di atas, acara State of Play Februari 2021 telah menayangkan trailer gameplay rasmi untuk Solar Ash dan secara visual, ia memang menakjubkan. Selain itu, pergerakan pun sangat lancar dan menepati tema “fast-paced” di mana kita boleh keluar dan masuk dari pertempuran dengan mudah.

Yang paling mengejutkan bagi saya adalah betapa berbezanya game ini daripada segi mekanik dan visual berbanding dengan Hyper Light Drifter, yang juga dihasilkan oleh Heart Machine. Dalam Solar Ash, kita boleh melihat dunia 3D yang terbuka dan luas, tetapi di Hyper Light Drifter, ia menampilkan estetika piksel top-down 2D. Selain itu, mekanik dan sistem permainan pun sangat berbeza dan tidak ada langsung satu persamaan antara kedua-dua game ini.

Ia agak menarik untuk melihat masa depan Solar Ash tetapi memandangkan tarikh keluaran rasmi pun tidak diumumkan lagi, kemungkinan besar ia akan keluar pada hujung tahun ini. Sekali lagi saya ingatkan, Solar Ash akan dilancarkan untuk PC, PlayStation 4, dan PlayStation 5 pada tahun 2021. Untuk segala liputan kami tentang State of Play Februari 2021, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Heart MachinePS4ps5Solar Ashstate of play


Pandangan Pertama Permainan Lejen “NEW GUNBOUND” (Closed Beta) yang terbaru!

Baru-baru ini, Softnyx telah melancarkan permainan NEW GUNBOUND untuk peranti mudah alih yang telah dibuka untuk pra-pendaftaran dan pada yang mengikuti informasi permainan ini, pasti tahu minggu lalu baru sahaja selesai dengan ujian Beta  tertutup mereka. Paling menarik kami turut tidak terlepas untuk mencubanya sendiri!

Jadi kita teruskan dengan perjalanan permainan ini, tapi awal-awal kami nyatakan, peringkat level kami tidak lah begitu jauh, maklumlah hanya sempat main untuk ujian tertutup kan. Awal-awal permainan kami diperkenalkan dengan satu watak comel yang bernama Irene/ Rin yang menjadi pembantu peribadi anda untuk menjalani tutorial permainan New Gunbound ini. Kemudian kita dapat memilih watak yang kita mahukan untuk perjalanan permainan ini, terdapat juga mobile atau kenderaan seperti dinasour comel untuk membawa anda kemana-mana, dan untuk diingatkan, setiap mobile mempunyai exp yang berbeza!

Kemudian Irene akan membawa kita untuk belajar cara berlawan serta kenalkan peta yang dipecahkan mengikut zon serta peta yang disyorkan bagi menyesuaikan dengan level watak kita. Kat sini Irene turut memberitahu bahawa kita akan menjumpai peti harta karun (yang mempunyai barangan upgrade, gems dan sbg) ketika berjalan sambil perlawanan.

Okaylah, kita beralih pula cara permainan New Gunbound ini. Kita dapat mengawal penggerakan anak panah untuk memilih kawasan untuk menembak musuh, jika tak menepati sasaran, kita juga dapat menggerakan mobile ke hadapan atau kebelakang untuk mendapat kawasan sasaran yang lebih menepati. Setiap tembakan harus tunggu beberapa saat untuk memberi musuh giliran menembak kita semula. Tapi ada juga misi permainan yang membolehkan kita terus menerus untuk menembak, cuma mobile kita mempunyai kuasanya tersendiri dan ada waktu untuk ‘cooldown’ semula. Arr! Ketika menembak tu haruslah berhati-hati! Sebab kalau tertembak diri sendiri, pasti HP kita akan turun juga ketika perlawanan.

Dalam perlawanan kita turut ada beberapa ciri untuk tahap kesusahan atau kesenangan diri sendiri. Contohnya apabila keluat notis ‘Wind Changes’ yang mengubah laluan angin yang menyusahkan kita kerana peluru yang ditembak berpotensi terkena diri sendiri.

Kemudian ada juga Bos yang levelnya tinggi dari kita, tetapi kita boleh pilih sama ada untuk teruskan perlawanan atau lari sahaja! Sebab nak lawan Bos ni kalau kena tektiknya biarpun tinggi levelnya itu, kita mesti boleh kalahkanya. Kesenangan untuk pemain pula, kita boleh skip / perlawanan auto dan permainan kita ketika itu dan terus ke bahagian kemenangan jadi tak perlulah susah payah nak menyasarkan satu-satu tembakan!

Selain itu, kita juga akan diberi misi solo mod untuk menyelesaikan ‘Mini Games’ dalam masa yang diterhadkan. Menyelesaikan misi dan peta akan memberi ganjaran kepada kita seperti emas, barangan upgrade atau batu evolusi. Barangan ini diperlukan untuk menaik taraf Mobile, pokok kemahiran dan peralatan watak avatar anda.

Ciri-ciri lain yang turut ada adalah ‘guilds’, tiga mod permainan – Permainan masa nyata, sistem Turn-based dan Custom eh juga tidak terlupa anda boleh mencari Lover dalam permainan. Terdapat pas premium yang memberi ganjaran pada pelbagai pencapaian. Mata wang premium boleh mendapatkan Mobiles, peralatan dan sebagainya. Lengkapkan lebih misi untuk lebih banyak hadiah!

1 of  4

-
+

Semua ciri mungkin tidak muktamad lagi disebabkan sifat Ujian Tekanan Beta Tertutup. Nanti kita lihat dan tunggu sendiri apabila permainan New Gunbound ini dilancarkan secara rasmi. Dari Beta Tertutup, ia terasa agak serupa dengan Gunbound asal, tetapi jauh lebih baik. Ini harus menjadi berita gembira kepada peminat lama, dan yang baru untuk tidak ketinggalan dan terus mengikuti laman web rasmi New Gunbound serta Facebook mereka untuk kemaskini dan pengumuman! Okay anda boleh lihat gameplay selebihnya disini;

Sumber: Gamerbraves
Jangan lupa untuk ikuti kami di TikTok!
  @gamersantaimy
Tags: Beta testerGunBoundmobile gameNew GunBoundNew Gunbound Close BetaSoftnyx


Filem LIVE-ACTION terbaru Rurouni Kenshin telah mengumumkan tarikh keluaran dan barisan pelakon!

Siri filem live-action Rurouni Kenshin memang tidak cukup dihargai. Bagi pendapat saya, ia adalah adaptasi live action anime paling bagus pernah ditayangkan. Sekiranya anda masih belum lihat siri filem ini, saya sarankan anda pergi tonton ketiga-tiga filem Rurouni Kenshin. Setiap filem mengambil jalan cerita daripada “major arc” dalam siri manga atau anime, dan ramai yang memuji pertarungan antara Himura Kenshin dan Shishio Makoto.

Di sini saya ada berita baik untuk peminat. Dua filem terakhir dalam francais telah diberikan tarikh pelepasan untuk tahun ini, serta mengumumkan pelakon-pelakon yang akan membawa beberapa watak anime ikonik ini.

Rurouni Kenshin: The Final dan Rurouni Kenshin: The Beginning adalah filem terakhir dalam siri, dan memasing akan dikeluarkan pada bulan 3 Julai dan 7 Ogos tahun ini. Kedua-dua filem ini mengisahkan “final story arc” dalam siri dan melihat bagaimana hero kegemaran kami sedang menghadapi kehilangan visi ketika cabaran baru muncul. Walaupun “final story arc” tidak dianggap sehebat seperti “story arc” lain, saya yakin bahawa dua filem terakhir ini akan memberikan adegan aksi gempak yang membuat ramai jatuh cinta pada tiga filem pertama!

Anime News Network telah berkongsi tarikh pelepasan untuk kedua-dua filem ini, dan juga mengesahkan bahawa kebanyakan pelakon akan kembali untuk menghidupkan watak mereka. Ia cuma mempunyai satu tambahan di mana pelakon Mackenyu akan memainkan watak antagonis Enishi Yukishiro.
Adakah filem-filem di atas akan membuat kemunculan di Malaysia? Apa pendapat korang pasal siri live-action ini? Jom kongsikan pendapat di ruang komen.
Jangan lupa untuk ikuti kami di TikTok!
  @gamersantaimy
Tags: animefilemlive actionmovieRurouni KenshinSamurai X


Warcraft Arclight Rumble – Mode PvE baru masih dalam pembikinan

Pada bulan Mei yang lalu, Blizzard telah mengumumkan yang mereka akan masukkan universe Warcraft ke dalam mobile dengan membawa Warcraft Arclight Rumble. Sejak diumumkan, Blizzard sibuk memberikan update tentang Warcraft Arclight Rumble melalui Twitter rasmi termasuk mode PvE baru yang masih dalam pembangunan.

Menurut forum “development update”, mereka sedang membangunkan mode PvE baru yang akan menjadi punca utama untuk pemain mendapatkan “coin” tambahan. Bersama-sama dengan mode tersebut, mereka juga memberikan ganjaran lain yang boleh digunakan pada kebanyakan sistem dalam game.

Dalam forum tersebut, mereka juga mengatakan bahawa mereka sedang menambah ciri penting yang tiada daripada “core gameplay” secara berperingkat. Perkara ini akan dikemaskini sehingga game ini mempunyai gameplay yang sangat kukuh.
Mereka akan lalukan perkara ini secara berperingkat daripada ujian beta tertutup kepada “soft launch” dan seterusnya pelancaran di seluruh dunia. Perkara ini akan mengambil masa yang sangat lama.

Kalau korang nak tahu, Warcraft Arclight Rumble adalah game Warcraft pertama yang dibangunkan untuk mobile, dan merupakan game action strategi yang menjemput pemain untuk mengumpulkan watak kegemaran dari alam Warcraft dan bertarung dalam misi unik yang direka untuk menguji kecerdasan taktikal.
Buat masa sekarang, game ini masih dalam fasa pembangunan dan masih memerlukan ujian secara dalam untuk mengenal pasti bug dan masalah lain. Harapnya, semua berjalan dengan lancar tanpa sebarang masalah yang serius.

Kepada mereka yang berminat untuk mendapatkan game ini, korang boleh pre-register dulu dekat google play. Setakat ini, mereka masih tidak membuka pre-register untuk  model iOS. Jadi, kalau berminat untuk menyertai ujian beta tertutup, korang boleh klik pautan di sini.
Apapun, korang rasa mode PvE Warcraft Arclight Rumble nanti macam mana, adakah berlainan dengan gameplay PvP? Kongsikan pendapat korang di ruangan komen. Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
 Pre-register sekarang!

Warcraft Arclight RumblePublisher: Blizzard EntertainmentDeveloper: Blizzard EntertainmentAnnounce Date:  2022-05-04Android, iOS
Warcraft Arclight Rumble adalah game Warcraft pertama yang dibangunkan untuk mobile, dan merupakan game action strategi yang menjemput pemain untuk mengumpulkan watak kegemaran dari alam Warcraft dan bertarung dalam misi unik yang direka untuk menguji kecerdasan taktikal.

Jangan lupa untuk ikuti kami di TikTok!
  @gamersantaimy


Reka bentuk baru untuk watak-watak kegemaran kami di anime baru “DIGIMON ADVENTURE:”!

Anime baru Digimon akan memulakan tayangan pada 5 April. Dengan itu, reka bentuk baru untuk watak Digi-Destined telah didedahkan! Anime baru ini akan menceritakan semula kisah protagonis muda kami yang tersesat di dunia digital. Di sini, mereka akan berganding bahu dengan beberapa raksasa digital dan meneruskan misi untuk menyelamatkan dunia digital dan dunia sebenar!

Digi-Destined adalah sekumpulan kanak-kanak remaja, setiap satu dengan rakan raksasa digital yang mengiringi mereka dalam perjalanan. Tidak menghairankan, watak-watak yang akan muncul dalam reboot hampir sama dengan versi sebelumnya. Mimi dan Joe secara khusus mempunyai imej yang sama dengan penampilan asal mereka dalam anime. Yang berbeza adalah pakaian Digi-Destined diberi penampilan baru yang lebih “terkini”. Setiap Digimon pula masih mengekalkan imej asalnya.

AIR_News01 berkongsi rekaan baru melalui twitter, dan mempamerkan reka bentuk baru:

“Digimon Adventure:” TV anime cast and character designed revealed. It will have its broadcast premiere April 5th on Fuji TV; 9AM JST Sundays.
PV (eng sub): https://t.co/wafIIbZn8u
Website: https://t.co/MiQopexUrg pic.twitter.com/hKrQCm9uly
— A.I.R (Anime Intelligence (and) Research) (@AIR_News01) March 16, 2020

Walaupun reka bentuk watak hampir sama, amat jelas bahawa latar belakang dan persekitaran anime reboot ini memberi perubahan yang dikemaskini seperti estetik dalam siri permainan video Digimon: Cyber Sleuth. Daripada mempunyai latar belakang yang kelihatan seperti dunia sebenar, Digi-Destined kini mendapati diri mereka dalam dunia maya yang dikelilingi oleh kod.

Siri anime Digimon Adventure asal mungkin telah tamat, tetapi diteruskan melalui beberapa siri filem yang mengikuti Digi-Destined dan Digimon mereka dalam perjalanan untu menjadi dewasa. Digimon: Last Evolution Kizuna akan tiba di teater Malaysia pada 16 April 2020. Jadi simpan tarikh ini untuk menonton pengembaraan terakhir Taichi dan Agumon versi dewasa.
Jangan lupa untuk ikuti kami di TikTok!
  @gamersantaimy
Tags: animedigimonDigimon AdventureLAST EVOLUTION KIZUNAreka bentuk baru


10 permainan mobile terlaris di seluruh dunia sepanjang bulan April 2021!

2021 telah pun memasuki suku pertama tahun ini, dan banyak game terbaru sudah dilancarkan untuk para peminat mobile game. Antara game yang menjadi kegilaan sekarang ni adalah seperti Clash of Clans, PUBG Mobile, Genshin Impact, Garena Free Fire, Honor of Kings dan Rise of Kingdoms. Jadi hari ini kami ingin berkongsi dengan anda senarai mobile game yang terlaris di seluruh dunia untuk April 2021.

Honor of Kings adalah permainan mobile bergenre multiplayer online battle arena yang diterbitkan oleh Tencent. Syarikat tersebut telah membelanjakan sebanyak $258.8 juta (anggaran RM1,065,48 juta) untuk menghasilkan game ini. Kira-kira 96% pendapatan Honor of Kings berasal dari China, dan versi tempatan permainan ini, iaitu Game for Peace menghasilkan sebanyak 1.7% dari Thailand dan 1.2% dari Taiwan. Anggaran pendapatan ini berasal dari platform Sensor Tower dan game tersebut telah berjaya menduduki tempat pertama untuk game terlaris pada bulan April 2021.

PUBG Mobile dari Tencent adalah mobile game kedua yang terlaris di seluruh dunia untuk bulan April 2021. Game ini telah menghasilkan keuntungan sebanyak $237.7 juta (anggaran RM978,61 juta), dan kira-kira 60% pendapatannya berasal dari China serta 11% lagi dari Amerika Syarikat. PUBG Mobile telah mengadakan banyak kejohanan peringkat kebangsaan dan dunia seperti PUBG Mobile National Championship, dan yang akan berlangsung nanti PUBG Mobile Premier League SEA Finals.
Aplikasi mobile game yang turut tersenarai adalah Roblox dari Roblox Corporation dan Coin Master dari Moon Active, dimana kedua-dua game ini telah menduduki tempat ketiga dan keempat sebagai game terlaris seluruh dunia. Manakala game gatcha kegemaran ramai, iaitu Genshin Impact dari MiHoYo pula hanya mendapat tempat ke-6 dalam carta ini. Genshin Impact mengalami penurunan dari tempat ketiga pada bulan Mac lalu, dan telah jatuh ke tempat nombor 6.

Selain itu, Rise of Kingdom dan Candy Crush Saga telah berjaya memotong kedudukan Garena Free Fire. Kedua-dua game ini sekarang berada di tempat ke-7 dan ke-8 dalam senarai bulan April. Manakala Garena Free Fire pula telah jatuh di tangga ke-10, dimana sebelum ini game tersebut mendapat tempat ke-7 dalam carta pada bulan Mac. Akhir sekali, Clash of Clans menduduki tempat ke-9 dan telah naik mendadak kerana game ini tidak tersenarai dalam carta bulan Mac yang lalu.
Dari analisis yang dibuat mengenai prestasi pasaran mobile game pada umumnya berlaku sejak gelombang awal pandemik COVID-19 di suku pertama dan suku kedua tahun lalu. Kita dapat lihat bahawa pemain telah membelanjakan sebanyak 10.8% sehingga bulan April 2021, dan App Store serta Google Play berjaya menghasilkan gabungan keuntungan sebanyak $7.2 billion (anggaran RM29.64 billion). Walaupun banyak negara terus melaksanakan perintah kawalan berkurung, sektor mobile game masih terus berkembang dan dapat mengekalkan prestasi luar biasa sejak tahun lalu.

Untuk yang ingin mengetahui bagaimana kedudukan ini dibandingkan dari bulan lalu, layari saja laman Sensor Tower dan anda juga boleh melihat pelbagai perkongsian menarik dari mereka. Jadi, ada tak game yang sedang anda mainkan sekarang dalam senarai? Kongsikan dengan kami di ruangan komen.
Sumber: Sensor Tower
Jangan lupa untuk ikuti kami di TikTok!
  @gamersantaimy
Tags: Androidhonor of kingsiOSmobile gamepubg mobile


Patch Baru Masukkan Balik Masalah Lama…

Jom sembang pasal Fallout 76. Semua orang tahu pasal game ni, ianya jadi terkenal untuk sebab-sebab yang salah. Game ni basically bukan dalam keadaan yang boleh dimainkan masa hari ianya di lancarkan. Cerita terkini, Bethesda keluarkan satu patch untuk atasi masalah macam item duplication.

Tapi, daripada patch ni; muncul semula bug-bug lama. Menurut seorang Redditor dan juga pemain Fallout 76 dengan nama “gX-kiD”; patch yang dikeluarkan pada 29 Januari baru-baru ni bawak sekali bala bencana sebelum ni yang sepatutnya dah fix; antaranya berat bobby pin bertambah, spawn rate fusion core drop gila babeng dan item duping masih berleluasa. Ada jugak bulk crafting bug yang menyebabkan bulk junk tak boleh guna untuk crafting dan repair.

Dalam threads yang berbeza untuk Fallout 76 subreddit, seorang community manager daripada Bethesda mengesahkan yang developers diorang dah diberitahu pasal isu-isu ni, tapi still tak ada apa-apa maklumat disampaikan kepada players tentang apa-apa usaha untuk selesaikan isu ni. Dalam setup games as a service, ada kalanya patching boleh menyebabkan masalah lama muncul kembali.
Pemain sedia ada kompom keciwa, dan sekarang ni tak hairan la kalau orang stop main dan pemain baru yillek. Tolong la Bethesda keluarkan patch untuk sekurang-kurangnya buatkan game ni boleh main.
Jangan lupa untuk ikuti kami di TikTok!
  @gamersantaimy
Tags: BethesdabugFallout 76patchreddit


Immortals of Aveum Preview — Selami Gameplay, Watak & Krisis Planet Aveum!

Pada Disember yang lalu, game single-player magic shooter, Immortals of Aveum (IoA) telah diumumkan oleh Ascendant Studios dengan kerjasama Electronic Arts Inc. Nampaknya game itu sudah siap sedia untuk menemui pemain tidak lama lagi! Immortals of Aveum secara rasmi akan dilepaskan pada 20 Julai 2023. Jom kami ceritakan sedikit sebanyak mengenai game shooter baharu ini.

Bagaimana Immortals of Aveum Tercipta
Bret Robbins, CEO kepada Ascendant Studio telah mendapat idea untuk Immortals of Aveum semasa mengulas level COD.

Kalau anda ingin tahu, Robbins pernah terlibat dengan pembangunan game COD dan Dead Space. Apabila dia melihat level COD, dia terfikir untuk menggantikan helicopter dengan naga dan tembakan sihir api daripada pertarungan antara ahli sihir. Teringin untuk bermain game seperti itu, dia ingin menghasilkan game tersebut.

Sumber: EA, Bret Robbins
Bret telah membangunkan Ascendant Studio bersama rakan dan pelabur, Brian Sheff. Selepas Telltale ditutup, Bret telah menawarkan kerja kepada bekas pekerja dan mereka akhirnya membentuk satu pasukan. Setelah pandemik COVID melanda, mereka telah bekerja dari rumah.
“Saya sangat bangga dengan syarikat dan apa yang kami telah hasilkan” kata Bret. Apabila dia membentangkan IoA kepada EA, mereka teruja mengenainya dan terus menandatangannya sebagai sebahagian daripada game original EA.

Sumber: EA, Ascendant Studios
Plot
Game ini berlaku di planet Aveum, di mana peperangan 1000 tahun “Ever-War” sedang berlaku antara dua buah negara iaitu Lucium dan Rasharn.
Hero utama kita, Jak ingin menjadi “Magnus”. Dia dahulunya seorang “Unforeseen”, seseorang yang tidak mempunyai kuasa magic. Tetapi setelah sesuatu yang trauma berlaku pada awal game, dia mendapat sejumlah besar kuasa magic. Jak juga seorang tri-arc, bermakna dia boleh menggunakan tiga jenis magic: Red, Blue dan Green.

Sumber: EA
Dia telah direkrut oleh Kirkan untuk menyertai Immortal, pasukan khas Lucium yang menggunakan magic yang paling kuat.
Antagonis IoA ialah King Sandrakk of Rashan yang inginkan kesemua kuasa magic untuk dirinya sendiri. Dia telah menghantar tentera Rasharn ke Lucium semasa penceritaan bermula. Jadi Jak perlu menghentikan Sandrakk dengan kuasa khasnya.
*Kami akan ubah nama watak setelah mendapat kepastian

Sumber: EA
Dunia game
Aveum mempunyai leyline yang menyalurkan kuasa magic di seluruh planet itu. Di tengah-tengah Aveum ialah womb, sebuah kawah gergasi yang semakin membesar setiap hari. Berada di tengah womb ialah Pentasa, patung tinggi misteri yang disembah sebagai tuhan. Magnus juga boleh dilihat melalui leyline.
Ever-war berlaku kerana ingin mempunyai kawalan kepada kuasa magic. Kirkan menyatakan bahawa politik dan ideologi akan menjadi benda kedua yang penting selain daripada kawalan kuasa tersebut.

Sumber: EA
Gameplay & Watak
Mengenai gameplay, pembangun ingin tumpukan kepada perjalanan pemain sebagai mage berkuasa yang akan menyelamatkan dunia. Untuk itu, pemain akan bertarung menggunakan sistem spell combo yang mendalam dengan combat pantas dalam first-person.
Immortals kelihatan seperti sebuah pasukan superhero, di mana masing-masing mempunyai personaliti yang kuat dan kebolehan yang unik. Berikut adalah ahli-ahli dalam pasukan tersebut:

Jak – Rekrut baru
General Kirkan – Grand Magnus Immortals
Devyn – Green magic master termuda dalam sejarah Lucium
Zendara – Red magic master daripada Kalthus, yang sebenarnya kerabat diraja tersembunyi

Selain itu, Sandrakk juga mempunyai orang kanan tersendiri yang dikenali sebagai “The Hand.”

Sumber: EA
Combat
Seperti yang ditayangkan melalui trailer, Kirkan sedang rekrut Jak dan menjelaskan peranan Immortals. Selepas dia direkrut, kita melihat cutscene di mana lima tahun telah berlalu dan Jak sedang bersiap sedia untuk peperangan.

Sumber: EA
Bercerita tentang combat, ia agak pantas seperti Doom atau Vanquish. Terdapat tiga jenis magic dalam game iaitu:

Blue: Blast biasa seperti handgun
Red: Serangan seperti shotgun, jarak dekat tetapi berkuasa
Green: Tembakan automatik seperti Assault Rifle. Ia juga boleh fokus kepada target

Musuh tertentu mungkin mempunyai pertahanan yang hanya boleh dipecahkan dengan sihir magic tertentu. Sebagai contoh anda perlu menggunakan Blue magic pada musuh yang memakai perisai biru.

Sumber: EA
Magic akan fokus melalui sigil yang dipakai pada tangan Jak. Sepanjang game, dia boleh membeli dan upgrade sigil baru yang akan mempengaruhi dan mengubah serangan sihirnya dengan cara yang berbeza. Dia juga boleh mencari ring, bracer, dan totem yang boleh digunakan yang meningkatkan kuasanya.
Dia mempunyai sihir pelindung yang merupakan gerakan defensif utamanya. Dia boleh menembak melaluinya tetapi ia akan menjadikannya lebih perlahan dan akan berkecai dengan damage yang mencukupi. Cara lain untuk mengelak, anda boleh gunakan teleport.

Sumber: EA
Bukan setakat itu sahaja, dia mempunyai “control spell” yang kelihatan seperti lash yang membolehkannya menarik musuh lebih dekat kepadanya. Ia juga boleh digunakan untuk turunkan tebing.
Terdapat juga serangan kuat lain yang dipanggil “Furies.” Sebagai contoh, sihir “Shatter Spell” yang menembak letupan magical spike. Ini akan mengurangkan mana dan anda perlu mencari mana crystal untuk pulihkan semula mana anda.

Sumber: EA
Kebolehan baru Jak boleh dibuka melalui skill tree. Ada juga bahagian puzzle dan eksplorasi, di mana Jak boleh mendapatkan item baru atau sihir yang membolehkannya untuk mengakses kawasan baru. Terdapat pelbagai kawasan pada peta Aveum termasuklah hutan, gunung salji, kawasan berlava dan banyak lagi. Banyak lagi perkara baru yang akan didedahkan nanti. Anda boleh lawati laman web rasmi game untuk maklumat lanjut.
Untuk mendapatkan liputan lain mengenai game daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Ascendant StudioseaImmortals of Aveum


Acer mengumumkan Predator Triton 500 baru & gaming notebook Nitro 5!

Acer hari ini mengumumkan Predator Triton 500 dan gaming notebook Nitro 5. Selain daripada mempunyai peningkatan yang tinggi dalam prestasi, kedua-dua peranti datang dengan pemproses 10th gen Intel Core, NVIDIA GeForce RTX SUPER dan GPU GTX terkini.

Predator Triton 500

1 of  2

-
+

Dikuasakan oleh pemproses 10th Gen Intel Core dan NVIDIA GeForce RTX 2080 SUPER atau 2070 SUPER GPU dengan Max-Q Design, Predator Triton 500 mampu menghadapi cabaran yang paling sukar. Menyokong kuasa itu, hayat bateri selama 7.5 jam membolehkan produktiviti yang mengagumkan, dan menjadikan peranti itu sebagai pilihan yang sangat baik. Paparan IPS 300 Hz dengan “response time” 3 ms memaparkan semua aksi terperinci dengan lancar dan jelas, dan meliputi 100% gamut warna sRGB sambil menyokong pandangan sudut lebar. Teknologi NVIDIA G-SYNC juga menghilangkan “tearing” dan meminimumkan lag.
Predator Triton 500 dilengkapi dengan Wi-Fi 6 AX1650i Killer, pengawal ethernet E3100G dan Control Center 2.0 untuk meningkatkan kualiti sambungan rangkaian kepada tahap baru, bagi memastikan aplikasi penting mendapat keutamaan jalur lebar. Kesemua kuasa ini dibungkus ke dalam casis ringan berukuran 17.9 mm (0.7 inci) dan 2.1 kg (4.63 lb) yang mempunyai nisbah skrin-ke-badan 81%. Triton 500 mempunyai memori 32 GB DDR4 dan storan sehingga 2 TB NVMe RAID 0 SSD.
Vortex Flow
Predator Triton 500 mempunyai teknologi Vortex Flow, sebuah reka bentuk baru yang melibatkan tiga kipas yang ditempatkan secara strategik dalam casis, dan bekerja seiring dengan peningkatan aliran udara sambil mengurangkan bunyi bising. Ini dipertingkatkan lagi oleh teknologi CoolBoost, yang meningkatkan kelajuan kipas untuk prestasi yang lebih baik. Pemain boleh memantau suhu peranti dan mengubah suai kelajuan kipas melalui UI PredatorSense.
Sistem penyejukan inovatif ini mempunyai kipas 4th Gen AeroBlade 3D yang direka khas untuk memaksimumkan aliran udara dan mengurangkan bunyi bising. Sisi bergerigi, bersayap dan sirip melengkung membolehkan peningkatan sehingga 45% dalam aliran udara. Dengan penambahan lima paip haba, Predator Triton 500 baru ini mendapat prestasi yang lebih baik sebanyak 33% berbanding versi 2019.
Acer Nitro 5

1 of  3

-
+

Acer Nitro 5 dilengkapi dengan pemproses 10th Gen Intel Core i7 yang memberikan prestasi 5 GHz dan grafik GeForce RTX 2060 atau GeForce GTX 1650Ti atau GPU 1650 terkini. Ia datang dengan dua M.2 PCS SSD dan 1TB HDD1 untuk penyimpanan, dan sehingga 32 GB RAM DD4R4 dalam dua slot DIMM. Tersedia dengan paparan FHD IPS 15.6 inci, pemain akan menghargai visual model ini. Peranti dengan refresh rate 144 Hz atau 120Hz 1 dan response time 3 ms menjadikan permainan bebas daripada lag di paparan 72% NTSC, 300-nit.
Acer Nitro 5 dilengkapi dengan beberapa penyelesaian inovatif untuk memaksimumkan kecekapan penyejukan walaupun di bawah beban berat. Ia menggunakan sistem pendinginan dual-fan untuk mencapai peningkatan 25% dalam prestasi berbanding model 2019. Ini dioptimumkan lagi oleh teknologi CoolBoost yang mampu meningkatkan kelajuan kipas sebanyak 10% dan penyejukan CPU / GPU sebanyak 9%. Baru ditambah ke model tahun ini, Intel Wi-Fi 6 AX201 (802.11ax) dan Killer Ethernet E2600 meningkatkan kestabilan dan prestasi rangkaian, untum membolehkan pemain memanfaatkan sepenuhnya prestasi Nitro 5.
Untuk mengetahui lebih lanjut mengenai produk-produk di atas, sila layari laman web rasmi mereka di sini.
Jangan lupa untuk ikuti kami di TikTok!
  @gamersantaimy
Tags: AcerGamingLaptopNitro 5Predator Triton 500Produk


Interview bersama pemenang Apple App Store Awards 2022 – Apex Legends Mobile, Moncage & Inscryption!

 Apple App Store Awards 2022 telah mengumumkan senarai pemenangnya pada hujung bulan November lalu di mana antara pemenang besar adalah shooter FPS Apex Legends, puzzle adventure Moncage dan kad strategi Inscryption.

Sempena itu, kami berpeluang menemu bual pemaju-pemaju daripada ketiga-tiga game tersebut untuk belajar “lebih lanjut tentang game yang mereka hasilkan apa yang membuatkan judul itu begitu hebat sehingga memenangi  Apple App Store Awards dalam kategori masing-masing.

Berikut adalah isi kandungan interview:
Moncage
Pemenang iPad Game of the Year
Dong Zhou – DeveloperYijia Chen – Developer

Di mana anda mendapat inspirasi untuk game ini dan jenis gameplay apa yang anda harap untuk cipta semasa membangunkan game ini?
Dong: Ya, kami mendapat banyak inspirasi daripada filem tentang perang dan tentang kehidupan veteran; 1917 dan The Pianist adalah inspirasi kami. Satu lagi perkara yang kami lakukan ialah menggunakan cerita agar sesuai dengan gameplay yang dijangkakan. Gameplay kami ada ialah pengulangan tidak terhingga di mana pemain cuba menghadapi mimpi ngeri yang tidak berkesudahan.
Jadi, ia sesuai dengan kisah seorang veteran kerana veteran menderita dalam fikiran dan mereka perlu keluar, untuk melepaskan diri dari mimpi ngeri – untuk menjadi lebih tenang. Saya rasa ini adalah sebab utama.
Yijia: Gameplay kami tidak mempunyai kesimpulan yang pasti. Ia berterusan selama-lamanya. Ini adalah gelung. Ia meniru penderitaan PTSD yang tidak berkesudahan, jadi kami suka melakukan game eksperimental seperti ini. Kami ingin meningkatkan kesedaran PTSD di kalangan pemain. Ini adalah jenis gameplay yang mewakili PTSD.
Apex Legends
Pemenang iPhone Game of the Year
Myke Hoff – Senior Director of Product, Respawn EntertainmentKevin Childress – Creative Director, Respawn Entertainment

Bagaimana anda merancang dan menentukan Legend yang hendak dibawa ke versi mobile, terutamanya apabila memilih Legend eksklusif atau kegemaran peminat?
Kevin: Kami mempertimbangkan banyak perkara semasa memilih Legend. Kami merancang selama berbulan-bulan dan hingga musim hadapan, jadi tugas saya adalah untuk melihat semua bahagian yang mahu dimuatkan dalam satu musim. Peta, mode, content baharu, legend, CG, cerita, naratif, tema apa yang akan kami letakkan dalam kosmetik untuk mencipta pengalaman bermusim – yang secara peribadi saya sangat suka.
Jadi itu adalah langkah pertama. Kami sentiasa berfikir “adakah ini Legend yang patut menjadi eksklusif di mobile?” Kami tahu ia mempunyai banyak daya tarikan untuk mobile kerana ia bukan dalam versi PC. Itu buat pemain jadi berminat dengan universe dan IP kita. Kami menawarkan sejenis expansion yang mereka tidak mungkin dapat daripada sisi PC. Jadi, terdapat banyak rasa ingin tahu daripada peminat.
Ia cenderung menjadi keutamaan. Kami ingin membina cerita, latar belakang sekitar Legend yang eksklusif untuk mobile. Anda tahu Rhapsody sudah keluar. dia juga keluar bersama peta TDM baharu yang juga merupakan tempat dia dibesarkan, Pythas Block Zero. Kami cuba membina cerita baharu yang boleh dimulakan khusus pada platform mobile.
Segala-galanya datang melalui beberapa data seperti pickrate, Legend popular. Mungkin sesetengah Legend tidak menunjukkan prestasi yang baik di PC tetapi jika dibawa ke mobile, ada peluang untuk meningkatkannya player base mobile dan menjadikannya lebih baik.
Tetapi adakah mereka sesuai dengan cerita? Adakah terdapat kelemahan reka bentuk yang perlu kami perbaiki? Semua pertimbangan ini dibungkus dalam pakej dan kemudian hadir di musim-musim berikutnya.

Apakah yang anda rancang semasa melaksanakan kawalan Apex Legends Mobile memandangkan jumlah kawalan sangat banyak dalam versi PC dan konsol?
Myke: Apabila melihat pengalaman mobile dan beralih daripada control pad yang ada banyak bumper, dualstick dan banyak butang untuk ditekan, kami benar-benar ‘menyeretnya’ ke skrin leper.
Penambahbaikan yang dibuat oleh Kevin dan pasukan termasuk membuat pengambilan peluru lebih cepat atau lompatan slide dilakukan dengan kombinasi butang – itu sangat bijak dan pemain boleh berinteraksi dalam cara yang intuitif dan lebih optimum.
Terdapat banyak [penambahbaikan] di sana dengan penunjuk visual, tembakan dan langkah kaki yang membuatkan game lebih mudah untuk dimainkan tetapi masih membenarkan pemahaman yang mendalam apabila anda cuba memikirkan cara mengatasi [musuh].
Bermain di PC atau di konsol, ia seperti game 30GB yang kami turunkan kepada 4GB yang sangat cantik dan boleh berfungsi dengan iPhone 6 hingga iPhone 14. Walaupun kami belum memaksimumkan unsur fidelity, ini adalah tempat yang kami mahu meningkatkan pengalaman pada kedua-dua telefon lama serta telefon generasi baharu.
Kevin: Dan ada satu perkara yang saya rasa kita sangat bangga, iaitu perspektif third-person. Ini adalah sesuatu yang unik untuk versi mobile dan sesuatu yang tidak dimiliki oleh versi PC dan konsol. Saya rasa kami mencipta pengalaman cukup baik untuk menawarkan segmen bagi pemain yang ingin melihat aksi dan animasi watak di medan perang termasuk skin mereka. Jadi, itu ternyata cukup bagus sebagai ciri eksklusif mobile.

Adakah anda mempunyai rancangan untuk acara tempatan khusus di Asia Tenggara?
Myke: Kami membina pasukan yang cukup mantap di seluruh Asia Tenggara. Kami mempunyai pasukan yang memberi tumpuan secara langsung untuk menjadikan game itu se-budaya mungkin dengan orang di Malaysia, Indonesia, Thailand, Filipina, Vietnam dan banyak lagi. Kami mempunyai pasukan yang cuba memikirkan cara untuk membuat pengalaman terbaik bagi pemain di rantau ini serta berkongsi sebarang maklum balas langsung yang mereka peroleh daripada komuniti.
Kami memahami bahawa sentiasa ada pelbagai atau banyak masalah berbeza yang perlu kami selesaikan di seluruh dunia. Apabila bercakap tentang acara dan apa yang penting kepada pemain, kami cuba memberi banyak kelonggaran supaya mereka membuat acara untuk Ramadan, Deepavali atau apa sahaja cuti tempatan yang ada.
Kami ingin memberi alat untuk menikmati acara ini supaya ia rasa lebih autentik dan bekerjasama dengan rakan kongsi yang betul dari segi menganjurkan kejohanan atau seumpamanya. Terdapat banyak kerja yang dilakukan oleh pasukan dan mereka telah menambah pada roadmap kandungan yang akan kami usahakan pada masa hadapan untuk terus mengoptimumkan game bagi pemain di rantau ini.
Terdapat banyak perkara di luar sana, tetapi banyak yang kami dengar daripada player base tentang perkara yang mereka ingin lihat dan janji akan berusaha untuk menambah baik itu secara berterusan. Tambah baik daripada segi melaraskan harga atau tawaran berkaitan item serta perkongsian data untuk mobile dan memastikan mereka boleh mendapatkan lebih menikmati Apex Legends Mobile.
Acara tempatan Apex Legends Mobile di Indonesia
Berkaitan Legend eksklusif pada mobile, adakah Legend ini akan kekal eksklusif atau adakah ada rancangan untuk membawanya ke versi PC dan konsol?
Kevin: Apa-apa boleh terjadi. Jelas sekali, terdapat banyak risiko untuk kami mengeluarkan Legend baharu di luar dunia PC dan konsol. Apabila mengeluarkan Fade dan Rhapsody, kami terkejut – respon masyarakat sangat positif. Ia adalah satu cabaran yang sukar untuk bekerja pada versi mobile dan kemudian meletakkan semua sumber dan usaha untuk mencipta Legend pertama yang  mengagumkan pada mobile.
Sama ada ia akan keluar di PC, kami tidak tahu. Apa-apa boleh terjadi. Kami terus port semua Legend hebat yang dibuat oleh game PC, ada yang baharu dan ada yang lama, campurkannya dengan beberapa Legend eksklusif pada mobile. Tidak ada yang pasti, tetapi setakat ini, penerimaannya sangat positif, itu sahaja yang boleh saya katakan.
Myke: Untuk menambah sedikit, Kevin dan saya bekerja sangat rapat dengan pasukan konsol dan PC. Kami sedar bahawa player base sangat berbeza, kumpulan kami cenderung lebih muda, mereka bermain beberapa sesi sehari tetapi untuk tempoh yang lebih pendek.
Apabila berkongsi maklumat, kami sebenarnya mengadakan berbincang dengan mereka tentang perkara yang berfungsi dan perkara yang tidak berkesan, memastikan mereka memahami keputusan yang telah kami buat dan kemudian boleh memutuskan sama ada mereka mahu membawa masuk seseorang. Sangat serupa dengan cara Kevin memutuskan watak yang ingin dibawakannya.
Inscryption
Pemenang Mac Game of the Year
Mark Hickey – VP of Mobile Publishing, Devolver Digital

Bolehkah anda menjelaskan lebih lanjut tentang “hala tuju kreatif” yang ada semasa membangunkan game ini?
Mark: Kami sebenarnya “lepas tangan” apabila menyediakan hala tuju kreatif kepada pemaju. Kami sentiasa berada di sis untuk memberikan maklum balas atau menyatakan perkara yang kami fikir menyeronokkan atau boleh dibuat lebih menarik.
Daniel [Mullins] bukan sahaja genius kreatif tetapi juga genius gila jika anda melihat kedalaman kepada butiran gameplay misteri yang ditawarkan. Selain daripada perkara menakutkan, anda boleh kata bahawa Inscryption terdiri daripada lima hingga enam game berbeza yang dimasukkan pada satu masa yang sama dan menggabungkan banyak mekanik berbeza.
Jadi, ia bukan sahaja permainan kad, ada solusi teka-teki, ada pengembaraan dan ada naratif. Ia merupakan gabungan komponen luar biasa yang disatukan untuk mencipta pengalaman yang unik.
Mengambil kira sejarah Pony Island, berapa banyak gaya seni Inscryption yang dicipta dan adakah Devolver mempunyai sebarang input tentang game?
Mark: Saya tidak mahu memberi spoiler secara tidak sengaja. Tetapi, kami cuba bijak dalam arah seni trailer dan membuatkan penonton percaya bahawa ia akan menjadi game yang unik; tetapi apabila bermain game ini, anda sedar bahawa ada banyak gaya visual berbeza yang akan terus memukau anda kerana pengalaman berubah-ubah semasa bermain.
Gameplay umum Inscryption
Saya tertanya-tanya sama ada pengalaman game ini di seluruh platform tersedia secara konsisten?
Mark: Pengalaman Inscryption konsisten di seluruh platform yang tersedia. Apa yang menakjubkan adalah komponen 3D berjalan dengan sempurna pada Macbook Air saya – yang berusia 5 tahun sekali gus menunjukkan kuasa perkakasan Apple. Ini adalah peluang yang menarik. Terdapat banyak Mac di dunia dan kami teruja dengan peluang untuk membawa game ini kepada lebih ramai pemain.
Adakah anda merancang untuk membuat game ini pada Mac selepas  selesai pembangunan atau memang ini dalam rancangan sejak daripada awal lagi?
Mark: Ini adalah sebahagian daripada proses produksi kami. Salah satu perkara yang difikirkan sebagai sebahagian daripada perkhidmatan untuk pemaju kami adalah untuk mengeluarkan game di seberapa banyak platform mungkin. Sudah tentu, Mac adalah sebahagian daripada itu. Ini adalah bahagian penting.
Ada kemungkinan besar anda akan bertanya sama ada Inscryption akan datang ke iPhone dan itu tidak ada dalam rancangan pada masa ini. Namun, itu tidak bermakna ia tidak akan berlaku. Cuma, Inscryption mengambil masa tiga tahun dalam pembangunan, dan kami telah meletakkan banyak usaha ke dalamnya. Kami sedang mengusahakan DLC dan setelah selesai akan berehat seketika dan kemudian memutuskan langkah seterusnya.

Maka, tamatlah interview kami dan saya terima kassih kepada ketiga-tiga pemenang besar Apple App Store Awards 2022 di atas kerana sudi menjawab soalan kami. Untuk melihat senarai lengkap pemenang bagi anugerah ini, sila layari laman web rasmi.
Untuk segala liputan kami tentang produk dan game Apple, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Apex Legends mobileApple App Store Awards 2022InscryptioninterviewMoncage


Daripada Komik, Teenage Mutant Ninja Turtles The Last Ronin Akan Mendapat Game AAA!

Baru-baru ini ada berita mengenai game baharu Teenage Mutant Ninja Turtles (TMNT) yang berdasarkan komik siri tersebut. Dilaporkan bahawa game itu sendiri diinspirasikan oleh game God of War. Jom kami ceritakan lebih lanjut mengenainya.

Melalui Polygon, komik TMNT The Last Ronin akan mendapat game tersendiri! Perkara itu didedahkan sendiri oleh Doug Rosen, naib presiden kanan untuk game dan media baru di Paramount Global. Menurutnya, game third-person RPG itu akan lebih gelap dan matang jika nak dibandingkan dengan barisan game TMNT terdahulu. Bermakna game ini lebih ditujukan kepada pemain dewasa.

Rosen turut menyatakan dia suka kepada game God of War dan game baru itu akan mengikut kisah The Last Ronin, di mana hanya seekor penyu sahaja yang terselamat pada masa depan.
Selalunya game TMNT dimainkan dengan kesemua empat watak tetapi untuk The Last Ronin, hanya ada satu watak sahaja untuk dimainkan. Rosen turut menambah bahawa watak lain mungkin dapat dimainkan semasa adegan flashback sama seperti dalam komik.

Berkenaan komik The Last Ronin, ia merupakan siri mini yang dihasilkan oleh Kevin Eastman, pencipta TMNT dan Peter Laid. Dalam dunia fiksyen itu, hanya satu sahaja ninja penyu yang terselamat manakala yang lain semuanya telah dibunuh oleh Foot Clan. Dia kini ingin membalas dendam terhadap cucu Shredder.
Buat masa ini, tiada maklumat mengenai pembangun yang didedahkan malah Rosen turut mengatakan bahawa ia akan mengambil beberapa tahun untuk game The Last Ronin ini dilepaskan. Apa pun kita tunggu sahaja maklumat lanjut apabila ia sudah sedia nanti.
Untuk mendapatkan liputan lain mengenai Teenage Mutant Ninja Turtles daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: TEENAGE MUTANT NINJA TURTLESTMNTTMNT The Last Ronin


Geek Fam Malaysia dan Geek Fam Indonesia layak ke PMPL SEA Musim ketiga!

Semasa di PUBG Mobile Pro League (PMPL) MY/SG musim ketiga, pasukan Geek Fam Malaysia telah berjaya mendapat kedudukan kedua di Grand Final! Mereka berjaya mengumpul 177 mata keseluruhan dan secara automatik layak untuk mewakili Malaysia dalam PUBG Mobile Profesional League Southeast Asia musim ketiga pada May 2021. Geek Fam Malaysia yang dianggotai oleh DamRUDE, Qb, Sane, Miracle dan Snipes akan bersaing dengan 15 pasukan lain untuk mendapatkan gelaran Juara PMPL SEA Musim Ketiga.

Selain itu, Geek Fam Indonesia juga merupakan salah satu pasukan yang layak menyertai kejohanan ini. Mereka telah mendapat tempat pertama dan berjaya memenangi PMPL Indonesia Country Final. Kedua-dua pasukan Geek Fam dari Malaysia dan Indonesia akan bertemu serta bertarung bersama 14 pasukan lain dalam kejuaraan ini. Ianya pasti akan memberi tekanan kepada kedua-dua pasukan untuk memberi sokongan dan bersaing antara mereka bagi membuktikan siapa yang terbaik.

Jangan lupa untuk berikan sokongan anda dengan menyaksikan pasukan Geek Fam Malaysia dan Indonesia berentap di PUBG Professional League SEA Championship bermula 21 May 2021! Anda boleh menonton siaran langsung perlawanan dengan melayari Facebook Geek Fam PUBG Mobile Malaysia, Facebook PUBG Mobile Esports Malaysia dan Youtube PUBG Mobile Malaysia.
Jangan lupa untuk ikuti kami di TikTok!
  @gamersantaimy
Tags: Geek FamGeek Fam PUBGMIndonesiaMalaysiaPMPL SEA FINAL S3